
STOP 

VIOiENCE 

AGAINST 

WOMEN 


Bi hinceta roja Cîhanî a xebat dijî 

tundudûjî li hemberî jinan 

Ji nêrînek radîkal ve, hebûna sîstema mêrserdest bi xwe, 
tund û tûjî li dijî jinane, ji ber ku cîhana bavserdest li ser 
bingeha serdestî - jêrdestî hatiye avakirin ku tund û tûjî 
vê pênase dike. Rûpel. 9 


Komara Islamî di kopika sansorkarên 

Înternêtî 

înternêt di welatên îran, Birme, Kureya Bakûr, Çîn, Turkmenistan û 
Wîtnamê pitir ji her welatek din di cîhanê de di bin sansorê de ye. 
Bidestxistina vê encama lêkolînê ji aliyê Zanîngeha Kanzas a 
Amerîkayê ku di kovara zanistî a... Rûpel. 4 


Nûçegihanên bêsînor: "Di got û bêjên 

navikî de, mafê mirov jibîr nekin" 


Wikileaks 

ê ya bin berikê 


ani ser berike 


Ebdulla Hicab 


Di wan rojên dawî de, dîpolmasiya 
cîhanê bi şokek wisan xurt re rû bi rû bû 
ku heya niha di dîroka xwe de rastî 
rewşek wisan aloz û bi guman nehatibû. 

Rûpel 3 


16 f ê Sermawezê 


û nirxandinek! 


Nûçegihanên bêsînor 

Nûçegihanên bêsînor roja înê, 3' ê 
Çileya Pêşîn, bi weşandina 
daxuyaniyekê li ser û bendê 
destpêkirina gera nû ya got û bêjan 
li warê bernameya navikî ya îranê 
de, tevî nîşandana nîgeraniya xwe 
derheq rewşa azadiya derbirînê û 
mafê mirov di îranê de, xwazyarê 
liberçavgirtina pirsa binpêkirina 
mafê mirov ji aliyê rejîma îranê ve 
weke tewerek ji got û bêjan bû. 


X ♦ 

Saziya han di daxuyaniyekê de 
daxwaz ji welatên aliyê dan û 
standinan li gel îranê kiriye ku di got 
û bêjan de girîngiyê bi pirsên weke 
destbiserkirin, sepandina hukmên 
giran bi ser wêblagnivîs û 
rojnamevanan û rewşa nebaş a 
girtiyan di îranê de bidin. 

Di daxuyaniya wê saziyê de hatiye: 
Got û bêjên han derfetek in ji bo anîne 
rojeva pirsên bingehîn ên 


peywendîdar bi mafê mirov bi taybetî 
azadiya derbirînê di îranê de. 
Nûçegihanên bêsînor tevî îşarekirin bi 
hin destbiseriyan û binav dadgehiyên 
wêblagnivîsan di îranê de piştî binav 
hilbijartina sala derbazbûyî de, 
herweha amaje bi destbiserkirina du 
nûçegihanên Almanî di îranê de, ji 
Komara Îslamî weke mezintirîn 
girtîgeha rojnamevanan di Rojhilata 
Navîn de nav dibe. 


Narîna Kurdî: Daxwaz ji dê û bavan dikim bila tu car nebin rêgir li 

hemberî pêşveçûna zarokên xwe 

Amadekar: Dara Natiq 


Çend rojan berî niha hunermenda bedev u dengxweşa bakûre kurdistanê, 
Narîna Kurdî li herêma Cejnîkan a ser bi bajarê Hewlêrê, mêvanê 
şoreşvanekî azadîxwaz û nevest yê gelê xwe bû. Wê bi stranên xwe ên 
evîndarî û dengê tembûra muzîksiyenê Kurd Nîhad, xemlek taybet 
dabûne vê mêvandariyê û bala berhevbûyan û xeyalên tev ji hesrete wan 
bo aliyê xwe rakêşabûn. Me jî li vê delîveya bihagiran mifah stand û di 
perawêza vê lihevxirbûnê de, çend pirs li ser jiyan, berhem û ... Rûpel. 10 


Konferansa 

NATO, Peyam Û 
Deskevtên Wê 

Selîm Zencîrî 


Hewlên mirovan ji bo berdewamiya 
meşa bidestxistina zanist û zanînek 
pêtir, bi awayek berîn 8 


Dara Natiq 


Bizava xwendekarî li îranê bi giştî, weke 
hêzek ektîv û xwedî bandor li ser 
pêvajoya bûyerên siyasî û civakî yên 
hundir û derweyî welêt, her li destpêkê 
ve heya niha gelek evraz û nişîv dîtiye. 
Rûpel. 5 


Bîst û Heşt welatên enadam li Peymana 
Atlantîka Bakûrî (North Atlantic treaty 
Organization] naskirîbi "NATO" Rûpel.7 


Rehîngirtina 

nan û helandina 
zanistê 


Ceifer Mubeşirniya 






















Agirî B 


Rê û resma dawîhatina 7'mîn festîvala 

hêza Pêşmergên kurdistanê birêveçû 



Li gor nûçeya nûçegihaniya 
kurdistanê, bi boneya 
dawîhatina heftemin festîvala 
hêza Pêşmergên kurdistanê, roja 
Pênşemî, 2ê Çileya Pêşîn, rê û 
resmek bi beşdariya hejmarek ji 
endamên rêberiya hizbê, kadr û 


pêşmerge û malbatên 
wan li fêrgeha siyasî- 
nizamî a partiyê de 
birêve çû. 

Rê û resm bi sirûda 
netewî a "Ey reqîb" û 
deqîqeyek bêdengî bo 
rêz girtin ji canê pak ê 
şehîdan destpê kir. 
Pêştre peyama 
festîvalê ji aliyê Şoreş 
Îbrahîmî, beşa 
perwerdeya hêza parêzgarî ve hat 
xwendin. 

Li beşek din a rê û resmê de pexşan 
û sirûdek hatin pêşkişkirin. 

Beşa dawîn a rê û resmê 
dabeşkirina xelatan bi ser 
serketiyên fistîvalê de bû. 


Hewceye were gotin ku fistîvala 
hêza pêşmergên kurdistanê, îsal 
eva heftmîn sal e ku bi berdewamî 
ji aliyê beşa perwerdeya hêza 
parêzgarî ve birêve diçe. 

Festîvala han wekî sunet her sal li 
serûbendê 26ê Sermawez, roja 
Pêşmergên kurdistanê de birêve 
diçe û têde pêşmerge li warên Spor 
û hizrî de bi hevre dikevin 
rikeberiyê û şiyan û karînên xwe 
didin nîşandan. 

Festîvala heftmîn li bin navê 
"Pêşmerge sembola xebat û 
berxwedanê"li 6ê Çiriya Paşîn 
destpê kir û roja Pênşemî, 2ê Çileya 
Pêşîn bi parvekirina xelatan bi ser 
serkevtiyên festîvalê de dawî bi 
karên xwe anî. 

Hejmarek ji pêrewên 
Ehlî Heq ji bo îdareya 
îtilaatê hatin gazîkirin 

Hêzên ewlekarî yên rejîmê piştî 
birêveçûna rê û resma salroja seyîd Xelîl 
Alînijad de hejmarek ji rêberên ayîna Ehlî 
Heq gazîkirin û bo midehê çend 
demjimêran lêpirsîn ji wan kirin. 

Li gor nûçeya nûçegihaniya mafên 
mirov a îran "HARANA", hejmarek ji çalak 
û rêberên ayîna Yarî weke: seyîd Nesredîn 
Heyderî, seyîd Hicabedîn Îlhamî, Hormiz û 
Fîroz Teymûriyan, Siyaweş Heyatî û seyîd 
Ferhad Zinûriyan bi cuda li bajarên 
Kirmaşan, Sehne, Qesr Şîrîn û Tehranê de 
ji aliyê hêzên Ewlekarî ve hatine gazîkirin 
û bo çend demjimêran li îdareya îtilaata 
bajarên navhatî de lêpirsîn ji wan hatiye 
kirin. 


Endametî di saziya Besîc de; şertê sereke yê 

karpêdanê di şirketek çêkirina avbendan li Merîwanê 


Şirketa çêkirina avbendan "Sipah 
Sed" ya ser bi Spaha Pasdaran bo 
çêkirina avbenda "Azad" di 3 
kîlometriya Şiwêşe ya bajarê 
Merîwanê de, tenê kesên ku 
endamên Besîc in, weke kedkar 
werdigre. 

Li gor rapora nûçegihaniya 
Kurdistanê, ew avbend ku biryare li 


devera "Kelaterzan" ê û li nizîk gundê 
"Niyer" ê de bihê çêkirin, bo 
dabînkirina hêza kar bo heyamê 5 
salan, pêwîstî bi wergirtina kedkarên 
xwecihî heye, lê akinciyên devera han 
di dema serdanê bo navnisîsiyê bi 
armanca karkirinê di wê avbendê de 
li hember mercê berpirsan, wate 
endametî di saziya Besîc de 


berbirûbûn û seba vê yekê ku amade 
nebûn bibin endamên Besîc, ji bo 
kedkariyê di wê avbendê de nehatin 
wergirtin. Nûçegihaniya Kurdistanê di 
nûçeyek din de ragihand: Xelkê 
Şiwêşe û devera "Kelaterzan" ê ku 
nizîk 54 gund û 22 hezar kes 
xulyaqeta wê ye, navendek saxlemî û 
dermaniya bikêr û standard ninin. 


Xelkê wê deverê seba nebûna 
pizîşkên şareza bo çareserkirina 
nesaxan bi neçarî serdana bajarên 
derdor dikin û bi wê sedemê jî tûşî 
pirsgirêkan bûne. 

Hêjayî gotinê ye ku heya niha 
bidûdeçûn û gazindeyên xelkê û 
şorayên wê deverê di vê peywendiyê 
de, bêencam bûne. 



196'mîn dewreya destpêkîn a 
Pêşmerge bidawî hat 


Beşa duyem a rê û resmê li hola 
fêrgeha siyasî- nîzamî bi sirûda 
netewî a Ey Reqîb û deqîqeyek 
bêdengî bo rêzgirtin ji canê pak ê 
şehîdan destpêkir. 

Paşan bi vê munasibetê Kawe 
Behramî, endamê Deftera Siyasî a 
PDK îranê axaftinek pêşkêş kir. 
Paşan rapora perwerdehî a 
dewreyê ji aliyê mamostayê 
dewreyê, Budax Budaxî ve hat 
xwendin. Dûre peyama dewreya 
196'ê ji aliyê beşdarbûyê dewreyê 
ve bi navê Kerîm Emînî ve hat 
xwendin. 

Li beşek din a rê û resmê de 
serkevtiyên dewreyê li warên 
siyasî- nizamî û parastina nezm û 
dîsîplînê de hatin xelatkirin. 
Herweha li doma rê û resmê de 
çend pexşan û stranên xweş ji 
aliyê beşdarbûyan ve hatin 
pêkêşkirin. 


Li gor rapora nûçegihaniya 
Kurdistanê, roja Pêncşemî, 25'ê 
Çiriya Paşîn, bi beşdariya 
hejmarek ji endamên rêberiya 
Partiyê, kadro û pêşmerge û 
malbatên wan, cejna 
bidawîhatina dewreya 196 a 


destpêkî a pêşmerge li fêregeha 
siyasî- nizamî a PDK îranê li du 
beşan de birêve çû. 

Beşa yekem ku ji bo rije (nimayîş] 
ya nizamî a beşdarbûyên dewreyê 
hatibû terxankirin, demjimêr 9:30 
ê sibê destpêkir. 


Peydakirina meytê 
hevwelatîyekî kurd 

Meytê şewitî ê hevwelatîyekî Bukanî roja 
Pênşemî, 25'ê Çiriya Paşîn, li nêzîk gundê 
"Gol" li devera Bukanê de hat peydakirin. 
Li gor rapora nuçegihaniya kurdistanê, 
Efşîn Reşî, rûniştiyê taxa Mecbûravaya 
Bukanê hatiye kuştin û paşan hatiye 
şewitandin. Cesedê navhatî bo 
pizişkyasayî a Urmiyê hatiye şandin. 
Hêjayê gotinê ye ku heta niha sedema 
kuştina hevwelatiyê navhatî û bikujên wî 
tu agadariyek li ber dest de nine. 


Li Hewlêrê Zanîngeha 
Emerîkî vedibe 

Serokê Parlamentoya Herêmê Kurdistan 
Dr. Kemal Kerkûkî bi pisporên perwerdehî 
û heyetek Dewletên Yekbuyî yên 
Emerîkayî hevdîtinek pêkanî. Dr. Kerkûkî 
da zanîn ku heyetê Emerîkî li ser 
pêşketinên Kurdistanê fikrên xwe anîn 
ziman û ji bo piştgiriya pêşveçûna 
Kurdistanê û ji ber armanca zêdekirina 
kalîteyên perwerdehiyê li paytaxt Hewlêrê 
biryara vekirina zanîngehê girtin. 












Siyasi 

"Wikileaks"ê ya bin berikê anî ser berikê 


Di wan rojên 
dawî de, 
dîpolmasiya 
cîhanê bi şokek 
wisan xurt re rû 
bi rû bû ku heya 
niha di dîroka 
xwe de rastî 
rewşek wisan 
aloz û bi guman 
nehatibû. Aliyê 
ku ev şok bi rê 
xist, ne 

dewletek mezinhêz, ne aliyek xwedî 
hejmonî, ne îstixbaratên bihêz, ne 
rêkxistinek terorîst û ne jî 
sermayedarên mezin bûn. Şok ji aliyê 
diyardeyek nû ve ku taze di cîhana 
teknolojiya pêwendiyan de serî 
hildaye, ji aliyê Wikileaks ve çê bû. 
Wikileaks malperek serbixwe ya 
internetê ye ku ji aliyê çend pisporên 
programên kompyûterê ve hatiye ava 
kirin. Ew koma pisporan bi riya 
teknolojiya modern ûbi şikandina 
şîfreyên kompyûter, înternêt û 
arşîvên elektronî ve dikevin nava 
belgeyên veşartî yên dewletan û ”ya 
binê berikê tînin ser berikê”. 

Kilîda serketina "Wikileaks"ê di 
hindê de ye ku serekaniyên xwe, an 
kesên ku jêre dibin alîkar heya ku 
bikare bikeve nava belgeyên veşartî û 
şîfreyên ketine jore sîsteman bişkîne 
eşkere nake. Ew yek dibe alîkar heya 
ku alîkar û hogirên wê zêde bin. Tê 
gotin ev malpera ku ji aliyê dijberên 
Çînî, rojnamevan, bîrkar û pisporên 
înternetê ve li sala 2007 hate 
avakirin, ji aliyê 5 kesan ve birêve 
diçe û pitir ji 1000 hevkar hene ku 
her yek ji wan xwediyê çavkanî û 
pêwendiyên berfireh e. Ji destpêka 
sala 2007ê ve rojnamevanek Australî 
bi navê Julian "Assange (1971] bûye 
berdevkê Wikileaksê û her ew jî 
weke damezirênerê Wikileaksê tê 
nîşandan. Assange bi xwe fîzîk 
xwendiye, lê paşan derbasî 
kompyûter û rojnamevaniyê bûye û 
li welatên weke Çîn, îran, Amerîka û 
Ingilistanê xebitiye. Lê hê kes bi 
esehî û bi bawerî nizane ka kî an 
kiyan û bi çi mebestê di destpêkê de 
ew teknolojî bi pêş xist. Ya tê zanîn 
ewe ku xên ji Julian Assange, gelek 
kesên din li pişt malpera Wikileaks, 
yan baştire ku bêjin diyardeya 
Wikileaks hene ku renge tu car 
neyên naskirin. 

Wikileaks demekê hate naskirin ku 
şerên îraq û Efxanistanê di 
germahiya xwe de bûn û gelek 
aliyên wan şeran yên veşartî ji raya 
giştî re nepenî bûn. Malperê hin 
bûyer û pêvajoyên bin perdeyê 
eşkere kirin û bi wî awayî giringiya 
xwe da xuya kirin. Wikileaksê pêştir 
hin belge û agadariyên nû di 
derbarê wan şeran û bûyerên din 
yên giringe bi wan şeran ve girêdayî 
weşandin. Wan belgeyan Wezareta 
Berevaniya Amerîka xistin rewşek 
tengezar de û ji malperê xwest ku 
dest ji wî karî berde. Lê Wikileaksê 
guh neda hişyariyên karbidestên 
Amerîkayî û da xuya kirin wê li ser 
weşandina belgenameyên veşartî 


berdewam be. Gelek rojnameyên bi 
nav û denge ku di asta navneteweyî 
de weşanê dikin weke The Guardian, 
The New York Times, Der Spiegel, Le 
Monde û hwd ku bikirê agadariyên 
Wikileaksê ne, malper zêde handan 
ku karê xwe bimeşîne. Xuya ye 
baweriya wan bi karê Wikileaksê tê, 
lewma hemû dewlet û ji wan, 
mezinhêzên xwedî bandor di siyaseta 
cîhanî de hisabê li ser agahiyên 
malperê dikin. 

Bi eşkerekirina belgeyên li ser 
danustana di navbera Amerîka û 
hevpeymanên wê li ser mijarên 
giring, û bi derketina hûrdekariyên 
got û bêjên di navbera dîpolmatên 
Amerîka û yên welatên din de, gelek 
babetên ku pêştir weke guman û 
girîmane li ser pilan û pirojeyên wan 
dihatin pêşbînî kirin, eşkere bûn. 
Derxistina belgeyên nû yên veşartî, 
raporên têkiliyên navneteweyî, 
sîxoriya li ser kesayetî û dewletan, 
dîtinên ku bi awayê vekirî nayên 
gotin û hwd, kêm û zêde hemû aliyên 
siyasî di cîhana îro de elaqedar dike. 
Lê ji ber ku armanca sereke ya wî 
karî DYA û hevpeymanên wê bûn, 
pitir Amerîka û hevpeymanên ji wê 
bahoz û tisunamî a siyasî zerer dîtin. 
Ev jî ne ji ber hindê ku ka kîjan 
serokdewlet an aliyê dîplomatîk di 
derbarê kî an kîjan dewletê de çawan 
difikire an çi dibêje, lê ji ber ku 
ewlekariya pêwendiyên dîpolmatîk û 
ya „gotina veşartî" êdî nema. Ji ber 
wê yekê, di serî de Hillary Clinton 
Wezîra Derve ya Dewletên Yekbyî 
yên Amerîka (DYA) û piştre gelek 
serok û giregirên welatên din 
derketin himberanî kamerayan û 
karê Wikileaksê şermezar kirin. Hin 
alî hê pitir çûne pêş û ev karê 
Wikileaksê şubhandin bûyera llê 
September û weke êrişek nû, lê ya hê 
bi bandortir ji êrişa AL- Qaide bo ser 
berjewendiyên Amerîka û welatên 


hevpeymane wê binav kirin. Xuya bû 
ku karê Wikileaksê hemû xwedî 
deselat êşandin û gelek pîlan û 
bernameyên veşartî guherîn. 

Veşartî nîne ku di hemû dîroka 
têkiliyan de, dewletan, hêzan, aliyan 
û takekesan li ser hev sîxorî kirine, 
agadarî kom kirine, dîtin 
veguhertine, lê nebûye heya niha ku 
bi awayek weha berfireh aliyên 
veşartiye karê wan bi belge û bêy hez 
û agahiya wan bê eşkere kirin. 

Lewma şoka ku wê carê Wikileaksê ji 
dîplomasiya cîhanî xist, renge şêweya 
danustan u reftara dewletan û hêzan 
di pêşerojê de biguhere. Çunku 
eşkerekirina wan belgenameyan tenê 
destpêka pêvajoyek nû ye ku wê ji 
niha û pêve pitir şopa xwe li ser 
çawaniya têkiliyên di navbera dewlet 
û aliyan de danê. Êdî ji niha ve, heta 
heke DYA, hevpeymanên wê û 
welatên din bikarin berahiya 
Wikileaks bigrin, an ewlekariya 
teknolojiyê zêde bikin, zehmete ku 
bikarin bi yekcarî, rabûn u rûniştinên 
xwe yên veşartî heya dawiyê her 
veşartî bihêlin. 

Bi eşkerekirina danustandinên 
nehênî di navbera mezinhêzan û 
hevpeymanên wan de, dîplomasiya 
cîhanî bi rewşek nû re rû bi rû ye. An 
wê hemû danustan û têkilî vekirî û 
eşkere bin, an ya ku bi dizîka biryar li 
ser tê dayîn beriya ku derkeve 
pêşberî dezgehên ragehandinê wê, 
bikeve jiyanê. Anî wê pêvajoya 
biryardayînê heya birêvebirina 
biryaran bileztir be. Heke wisan 
nebe, her demê tirsa eşkerekirin û 
guherîna pêvajoyan wê di rojevê de 
be. 

Ji aliyek din ve, rewşa ku Wikileaksê 
anî pêş, wê derfetê dixuliqîne ku 
şêweyek nû ya dijberî bi dewletan, 
otorîteyan û hêzên xwedî bandor re 
destpê bike. Berxwedanek nû ku ne 
pêwîstî bi hêza mirovan heye û ne jî 


îmkan û derfetên zêde dixwaze. 
Pêwîstiya wê bi hêza çek an dirav 
nîne. Pêwîstî bi sazî û navendên bi 
bandor û mezin jî nîne. Tenê 
teknolojî, PC-yek û dîtina hin şîfreyan 
dikare li gelek milan ve rewşê 
serobin bike. Ji bo karek wisan jî tenê 
çend pispor bes in. 

Rewşek weha demekê ku ji aliyêg^ 
şarezayên stratêjiya têkoşîna dijber li 
hember hêzên xwedî bandor ve 
hatiye pêşbînî kirin. Sala 1999, 
serokkomarê niha yê Tîmora 
Rojhelat, Josê Ramos Horta (1949) ku 
wê demê hê têkoşîna rizgariya 
netewiya welatê xwe birêve dibir di 
axaftinek xwe de li peymangeha 
zanistên civakî li Zankoya Oslo, 
pêtextê Norwêj babetek weha anî 
rojevê. Wê gave Ramos Horta basî 
bikaranîna teknolojiya pêwendiyan 
ICT weke emrazek xurte têkoşînê li 
xebata xwe li dijî dewleta Indonesiya 
kir û got: "em di têkoşîna rizgariya 
neteweyî de girêdayî xebata çekdarî 
û îmkanên şer nînin. Me derfet heye 
ku em hemû sîstema pêwendî û 
teknolojiya Indoneziyayê ji kar 
bixin”. Wê demê zehmet bû ku mirov 
pêşbîniya Wikileaks û derfeta 
eşkerekirina danustan û belgeyên 
veşartiye dîplomasiyê bike. Lê îşareta 
bikaranîna wê teknolojiyê weke 
emrazê zextxistin bo ser 
deselatdaran, dida xuya kirin ku 
bizavek nû ji bo pêşxistina şêweyek 
nû ya xebatê bi rê ve ye. 

Qedera Wikileaks û pêvajoya 
eşkerekirina belgeyên nihênî wê ber 
bi ku ve here, bila bimîne ji wan kes û 
aliyan re ku ew kar wan elaqedar 
dike. Lê tiştek weke tîrêjên tavê li ber 
çavan diçirûske: ji niha û pêve gelek 
pêwendî û pêvajo wê ji ber pêgava 
Wikileaksê serobin bin. 

Rejima Irane u îşkenceyen 

sedsalên navîn 


Siyamend Terbî 


Di benad pêncan ya danezana Gerdûnî ya mafên 
Mirov de hatiye, nabe mirov were îşkencekirin û 
ceza dan û, nabe serederiya bi tund û tûj û 
bêhurmetîker bi dijî van bihê meşandin . Eva di 
halekê de ye ku zaf welatên ku îro ji wajokerên wê 
danezanê têne hisêb û, xwe di hember 
bercavgirtina bendên wê de pabend dizanin, lê di 
kiryar de dîsan jî di girtîgeh û reş çalên rejîmên han 
de îşkenceyên sed salên navîn têne meşandin . 
Mînaka herî berçav di vê derheqê de em 
dikaribin îşare bi rejîma dijî Mirovî ya Komara 
Islamî ya Iranê biken ku di wê derheqê de 
hovêtiya wê di pileya yêkan deye . Heya niha bi 
dehan û sedan rapor û dîmenên îşkence yên di 
girtîgehên wê rejîmê de hatine weşandin ku 
perde li ser van cinayetane vêde dane . 

Belavbûna dîmenên îşkenceya hevjîna Seîd 
Îmamî û bêhurmetiya bo ser kisayetiya wê û, 
destdirêjiya bo ser girtîyên girtîgeha 
Kehrîzekê û, kuştina çendîn kesan li jêr 
îşkenceyan de, mînakekî herî biçûk ji 
cinayetên karbidetên wê rejîmê têne hisib . 

Tiştekî kivş û rûne ku bi sedan û hezaran 
cinayetên han bi dijî bendî û hevwelatî yên 
îranê hatine meşandin û, niha jî têne 
berdewamkirin ku bîr û raya giştî tu 
haydariyek ji wan tu nîne . 

Ji bo selimandina wê îdiayê îşarekirin bi 
nameya rojnamevanekî bendî ji bo serokê 
dezgeha dadweriya rejîmê em bi mînak tînin . 

Ew rojnamevanê bendî, Muhemed Norîzadeye 
ku di nameyekê de ji bo serokê dezgeha 


dadweriya rejîmê 
perde li ser kiryar, liv 
ûriftarên Meimûrên 
Wezareta îtilaatê bi 
tunî rexne gitiye. Ew 
nameya han ku di 
malpera fermî ya 
Muhemed Norîzad de 
hatiye weşandin, qala 
îşkenceya girtiyên 
siyasî ji aliyê hêzên 
Wezareta îtliaatê dike. 
Norîzad di nameya 
xwe de dinivîse:" Herê 
gelo heya niha kesek 
hebûye ku serê xizm û 
kesên we kiribe nava 
bîra avdestê de, yan ne 
? Ger wusa ba, we dê 
kêmekê ji kerema 
Ayetulahî a xwe bo 
aliyê biyavê dadweriyê 
kêşandiba." Norîzad 

sedema wî karê hêzên îtilaatê ji bo wergirtna 
îfadeyan û lerzokbûna bingehên deselatê daye 
zanîn û di wê derheqê de zêde dike:" Erê gelo tucar 
hebûye ku li jêr derbên mist û pênan de bêhurmetî 
bi hevjîna we kiribin û keçên we bêqîmet kiribin, 
yan dayîk û xûşkên we yên demanpak bêhetik 
kiribin?" 

Norîzad li dijkiryara bi rexneya Sadiq Larîcanî ji 
livîn û serederiya tund û tûj ya Polîsê Birîtanya di 
gel Xwendekaran de di nivîse:" Bi erxayînî û 
xatircemî ve dibêjim ku eger te kêmekê ji wan 
hemû hovêtiyên meimûrên Wezareta îtilaatê 


bawerbikirina, te dê gazindeya ji Polîsê Brîtaniya 
yê wergitibane ." Di pareke dinê ya nameya Norîzad 
de pêşniyaza wê yekê bi Larîcanî hatiye kirin kr 
her demekê te di hember xwedîkê de pirça xwe şe 
kir û gulaw ji xwe reşand, hizrê ji hijmarek ji 
girtiyên siyasî bike ku serê van di nava bêhn û 
pîsatiya avdestê de hatiye ragirtin . Nizanim ku çi 
caran sîle li bineguha te qahîm kirine û bi solik û 
ppotînan ji sîngê te yê nazik xistin û bi pênan li 
rûmet û ji rûçkê te baketine û tif li rûyê te kirine 
yan ne ? ." 

Norîzad di gel îşarekirina bi nameya Ebdula 
Moiminî û Hemze Keremî daxwaz ji Sadiq Larîcanî 
kiriye ku wê nameyê ji bo Rêberê rejîmê bixwîne 
heya bizanibe ku di dezgeha bêbingeha dadweriyê 
de meimûrên îtilaatê bi tu awayekê û bi çi gotinan 
sunetên Pêxember û mafê musilmanetiyêbicî tînin 
û hurmetê ji kisatiya mirov digrin. Ebdula Muiminî, 
peyvdarê saziya "edwarê tehkîm Wehdet" di 
nameyeke servekirî de ji bo Xamineyî daxwaz ji wî 
kiriye li hember îşkenceyên ku bi dijî wî hatine 
kirinê dijkiryarê ji xwe nîşan bide . Her wusa 
Hemze Keremî di nameyeke 5 rûpelî de ji bo rêberê 
rejîmê perde li ser îşkenceya xwe û cehda 
karbidestên tenahiyê bona wergirtina îfadeyan 
hildabû . Wî girtiyê siyasî daxwaz ji Larîcanî kiriye 
eger kêmekê însaf di kopika Ayetulahiya wî de 
heye, pêragehiştinê bi doz û şkayeta wî û 
qurbaniyên din yên bêdengên Wezareta îtilaatê 
bike. 

Ewaye liv û lebatên Hikûmeta dada îlahî ku îdia 
mafê mirov yê Îslamî dikin û di hember riftarek 
polîsê Birîtaniyayê re dijkiryarê ji xwe didine holê û 
rondikên heram, ji gelên dinê re dibarînin !!! 

Jêder: Malpera D W 


Komara Îslamî di kopika 

sansorkarên Înternêtî 


Internêt di welatên Iran, Birme, Kureya 
Bakûr, Çîn, Turkmenistan û Wîtnamê pitir 
ji her welatek din di cîhanê de di bin 
sansorê de ye. 

Bidestxistina vê encama lêkolînê ji aliyê 
Zanîngeha Kanzas a Amerîkayê ku di 
kovara zanistî a "Cio Jornal" de hatiye 
belavkirin. 

Li gor ragihandina "Şehrzadnews" ê 
Pirofîsor Barnî Warifê cuxrafîzan, di 
lêkolînên xwe de cur û şîweyên 
bertengkirina destpêragihîştin bi înternêtê 
û heweha nerazîtî li hember wê pirsê 
nirxandiye ku gihîştiye vê encamê ku ligel 
sansorên întrnêtî, mirov dikare binirxîne 
ku nîzama sîyasî ya welatekê çiqas 
demokrat e. Xweparastin ji sansora 
întrnêtî, asta balansa azadiyê di welatekê 
de diyarî dike. 


Wî zanayê Amerîkayî ev yek jî bibîranî ku xurtbûna cîhanî 
a înternêtê, hikûmetên kevneparêz ligel pirsgirêkên rû ji 
geşê berbirû kiriye. Sansora înternêtî ji têkiliyên normal di 
warê malperên "pûrnogirafî" heya destbiserkirin û heya 
îdamkirina dijberên nîzamekê jî li xwe digre. 

16'ê Sermawezê û nirxandinek! 



Bizava 

xwendekarî li 
îranê bi giştî, 
weke hêzek 
ektîv û xwedî 
bandor li ser 
pêvajoya 
bûyerên siyasî û 
civakî yên 
hundir û 
derweyî welêt, her li destpêkê ve 
heya niha gelek evraz û nişîv dîtiye. 
Vê tevgerê bi xebat û tekoşîna 
newestane û azadîxwazane a xwe 
kariye bibe sembola berxwedan û 
hejandina kela zordariyê û hevdem bi 
dirêjahiya xebata serbilindane a xwe 
di pêxema azadî, demokrasî, wekhevî 
û avakirina civakek demokratîk, 
gelek rûpelên zêrîn ji xebata siyasî a 
tevgera xwendekarî di îranê de 
afirandiye. 

Lê gava mirov mêzeyî dîroka siyasî a 
îranê dike, zaf in ew rojên bixwîn û 
tev ji êş û jan ku xortên welatê me di 
pêxema avakirina civakek azad û 
demokratîk de dikewine ber êrîşên 
hovane û dijî mirovî yên navendên 
tepeserkar û deshilatdar ên welêt. 
Yek ji wan rojên dîrokî û bi keser, 
roja 7' ê çileya pêşîn(16'ê 
Sermawezê) e ku bi roja xwendekar 
di îranê de hatiye binav kirin. 

Li 7' ê Çileya pêşîn a sala 1953 a 
Zayînî de, xwendekarên azadîxwaz û 
xwedî zanist ên zanîngeha Tehranê 
bo nîşandana kerb û kîna xwe ji 
hember desthilata neyasayî û 
serbereday a kûdetaya 19'ê Tebaxê 
(28'ê Gelawêj), bi hinceta dijberîkirin 
tevî sefera Rîçard Nîkson, cihgirê 
serkomarê wê demê yê Amerîkayê bo 
îranê, meşek nerazîbûnê lidarxistin 
ku di encam de ketne ber êrîşa 
hovane a hêzên xwînmij ên hikûmeta 
kûditaçiyan û li encam de 3' ê 
xwendekar hatin kuştin û ew bûyer 
bû bi xalek reş li ser eniya rejîma 
dîktator a pehlewî re. 

Êdî piştî qewimîna wê bûyera 
dilgiran, gelên îranê bi giştî û nemaze 
xwandekarên xwedî zanist û 
çavvekirî ên îranê bi awayên cur bi 
cur, bi lidarxistina meşên nerazîbûnê 
li seranserê zanîngehên welêt de, bi 
qedirgiranî ve, vê roja dîrokî bi bîr 
tînin. Yadkirin û nirxandina wê roja 
dîrokî, eyankerê wê çendê ye ku 
tevgera xwandekarî bigiştî, tevgerek 
nûxwaz e li ser bingeh û pirensîpên 
demokrasî, azadî, mafxwazî, 
dadweriya civakî û girîngîdan bi 
buhayên mirovî hatiyê avakirin û li 
ser vê esasê tekoşîna xwe a 
azadîxwazane dimeşîne û yê bûye 


hawara mafxwazane a gelên 
bindest û civaka ewdalê destê 
zordariyê bi dijî hikûmetên 
serberedayî û dîktator ên 
hakim bi ser welatê me de. 

Civaka hişyar û êxsîrê destê 
zordarên xwedî desthilate 
welatê me di demekê de roja 
7' ê Çileya Pêşîn bibîr tînin ku, 
rejîma dîktator û zanistkuj a 
Komara Îslamî zêdeyî 3'ê 
dehikan e ku bi awayên 
sîstematîk û ji rêya navendên 
sîxurî û tepeserkar yên xwe û 
bi hincetên cur bi cur bi dijî 
navendên zanistî û nemaze di 
zanîngehan de dixebite û her 
terze deng û livekî 
mafxwazane di zanîngehan de 
bi tundî difetisîne. Rejîma han 
her li destpêka bidestgirtina 
desthilata nedemokratîk a xwe ve, bo 
heyamê nizîk bi deh salan karî bi riya 
darvekirin, zîndanî kirin û derxistina 
mamosta û xwendekarên sikolar û 
azadîxwaz di îranê de, gaziya 
mafxwazane a tevgera xwendekarî di 
îranê de bêdeng bike. Lê ew yeka ji 
tev aliyekî re rohn û eşkere ye ku 
tevgera xwendekarî serbarê tev wan 
asteng û girêpêçkên ku ji aliyê 
navendên tepeserkare rejîmê ve 
hevrîşî wan dibe, kariye bi piraktîze 
kirina xebata xwe û berevanî kirin ji 
mafên berheq ên xwe, tekoşîna 
demokrasîxwazane a xwe di pêxema 
avakirina civakekî demokratîk û 
sekolar de bidomîne. Tevgera han yê 
îro bûye pêşeng û rêvîngê çepera 
berxwedan û pêvajoya azadîxwazane 
a gelên îranê û gelek qonaxên bi êş û 
jan bi dirêjahiya desthilata 
nedemokratîk a Komara Îslamî re 
derbas kiriye û kariye hebûna xwe 
biselimîne. Raya giştî a îranê rojane 
şahidê girtin, kuştin û bidarve kirina 
xwandekaran e ku bi hinceta û 
tometa têkdana tenahiya welêt, sîxurî 
kirin bo welatên dijberî îranê, 
harîkarî kirin bi opozisyonên djberî 
rejîmê re, bi zora îşkence û tecawizên 
cinsî weke eşkere bûna bûyera 
hovane a girtîgeha Kehrîzekê li 
Tehranê, di dadgehên sergirêdayî û 
di mehkemeyên çend deqîqeyî de 
hukmên giran bi ser wan de tên 
dayîn. Guhertina madeyên dersî li gor 
berjewendî û îdeolojiya nizama 
sedsala navîn, destbiserkirin û 
kontrolkirina zanîngehan ji aliyê dem 
û dezgehên ewlekarî û sîxurî yên 
rejîmê, jiholê rakirina ew kes û 
mamostayên ku berevajî sîstem û 
îdeolojiya Komara Îslamî dilivin û bi 
zorî besîckirina xwendekaran û 


îslamî kirina zanîngehan ji arîşeyên 
sereke yên xwendekaran in. 

Di perawêza xebata seranserî a 
tevgera xwendekarî bi giştî di îranê 
de, di wan çend salên dawî de, civaka 
îranê şahidê serhildana tevgera 
xwendekarên Kurd bûye ku zaf caran 
bi lidarxistina meş û livên 
nerazîbûnê, dane eyankirin ku yek ji 
bizavên herî ektîv di qada berxwedan 
û berbirûbûna bi dijî rejîma 
zanistkuje Komara Îslamî a îranê ne. 
Eva ku li siloganên wan çend salên 
dawî bi taybetî di meşa nerazîbûna 
18'ê Pûşpera sala 2007'an de li 
zanîngeha Tehranê bi xwandina 
sirûda neteweyî a Ey reqîb ji aliyê 
xwendekarên Kurd ve hat xuyakirin, 
eyankerê xwast û daxwazên mafên 
neteweyî ên gelê Kurd bû li 
Kurdistana îranê de. 

Pêvajoya berfirehbûna bizava 
mafxwazane a xwendekarên Kurd 
tirs û xofek taybetî xiste nava dilê 
rayedarên rejîmê. Lewma dem û 
dezgehên tepeserkar û xwînmij ên 
rejîmê bo pêşîgirtin û ji navbirina 
pêvajoya han, bi terzên hovane li her 
rêyek mumkin bi dijî xwendekarên 
Kurd mifah wergirt. Heya niha bi 
sedan xebatkarên tevgera 
xwendekarên Kurd, li bin îşkence û bi 
guneha xebat bi dijî tenahiya 
neteweyî di girtîgehan de hatine 
hepsî kirin û parek ji wan hatine 
îdamkirin û hin din jî çavnihêrê 
birêveçûna hukmê darvekirina xwe 
dikin. 

Ji aliyekî din ve zext û givaş bo ser 
tevgera xwendekarên netewên din 
yên îranê bi awayekî berfireh ji aliyê 
dezgeha qezayî û îdarî ya îtilaata 
dewleta nîzamî a Ehmedînijad ve bi 
awayên sîstematîk birêve diçin. Bo 


mînak piştî ragehandina encamên 
dawîn ên hilbijartina gera 
serkomariyê di îranê de, maşîna 
tepeserkirina rejîmê pêvajoyek 
bileztir bi xwe ve girt û parek berçav 
ji wan xwendekaran ketine ber 
derbên batûm û kêrikên kirêgirtiyên 
rejîmê, tecawizên cinsî, gazîkirina 
çalakên netewên din yên îranê bo 
komîteya înizbatî û bêparkirina wan 
ji xwendina bilind... ji aliyê navendên 
heraset û bi harîkariya Wezareta 
îttlaatê ve, êrîşên berdewam bo ser 
xewgehên xwendekaran, destbiser 
kirina xwendekarên nerazî ji zirûfa 
heyî, tesfîyekirinek berdewam tevî 
mamosta û xwandekaran û guhertina 
naverokên dersî, linav rakirina 
rişteya zanista mirovî ku bi qewlê 
rejimê wê madeya dersî derbek 
mezin li tenahiya civakê daye, bi 
merema fetisandin û ji holêrakirina 
tevgera xwendekarî bi giştî ye. 

Rejîma Komara Îslamî jêveye ku bi 
tepeserkirinek zêdetir dikare axek 
mirî bi ser zanîngehan de bireşîne û 
gaziya heqxwazaneye wan li bingeh 
de bifetisîne. Bêhay ji vê çendê ku 
nifşa xwendekar di îranê de weke 
nifşek hertim hişyar tu car bêdeng 
nebûye û bi îradeya bihêz û 
xwedîzaniste xwe, li hember zulm û 
bêdadî û babelîska bixofe 
dîktatoriyet û qirkirin û jinav birina 
xelkên hişyare welêt rawestaye û 
çepera berxwedana xwe bi xebata 
mafxwazane a seranseriye gelên 
îranê ve girêdaye û bi hêviya ji 
navbirina kela zordarî û avakirina 
civakek azad û demokatîk û anîne 
serkara hikûmetek sekolalr û 
demokratîk xebat û tekoşîna xwe 
dimeşîne. 



Dara natiq 

Teror ji bo razîkirina Xwedê 


N: Mecîd Mihemedî 
W: Rûken 

Ji bo nasîna Komara îslamiya îranê û 
bingehdanerên wê, xwandina 
bîreweriyên bawermendên bi vê 
rejîmê û bi taybetî ên ku dest di karê 
terorê de hebûne, bes e. 
Bawermendên bi vê rejîmê ên ku di 
karê terorê de dest hebûne, mîna 
vexwarina qedehek avê bas ji kuştina 
mirovan dikin. 

Pirsa herî balkêş di çar bîranînên 
rastîn de, ew e ku mirovkujên 
mektebî ên ser bi vê rejîmê bi şanazî 
ve bas ji wan kar û kiryarên xwe ên 
hovane dikin û seba vê ku kar û 
kiryarên bi vî awayî kirine, bi tu 
awayî hest bi poşmaniyê nakin. 

Kesên ku ji hêza xirapkariyê ya 
îslamxwaziyê agehdar nînin, û hêla jî 
di cîhana îroyîn de vê yekê micid 
nagrin, divêt wan destanên rastîn 
bixwînin. îslamxwaz kesên xeyrî xwe 
û neyarên xwe hêjayî mirinê dizanin, 
û fikir dikin, bi van kar u kiryarên 
xwe, erkê olî yê li ser milên xwe cîbicî 
dikin. 

Teror û kuştina neyaran beşek ji 
îdeojiya Komara îslamiya îranê ye, û 
ev rejîma jî li ser wan kar û kiryaran 
hatiy avakirin. Dezgeha ewlekariyê ya 
rejîmê di rastî de bi siyaseta 
jinavbirina neyaran birêve diçe. 

Her girupek ku ji vê hikûmetê cuda 
bibe, bilez cudahiya xwe ji hikûmetê 
bi şermezarkirina van cure kar û 
kiryaran eşkere kiriye. Cerrahên herî 
xwedîşiyan jî, hêz û şiyana derxistina 
vê xoddeyê di dilê Komara îslamiya 
îranê de çininin. Jiberku terora 
neyaran û jinavbirina cudabîran heta 
bi qasê milyonî jî, di nav goşt û xwîna 
vê nîzamê de ye. 

Ew çar mijarên belgeyî seba vê hindê 
hatine hilbijartin ku bikuj bixwe bas ji 
şêweya terora sê kesayetiyên kilîdî di 
dîroka hevçerx a îranê wate Şapûr 
Bextiyar, Husên Fatimî û Ehmed 
Kesrewî û herweha kesekî asayî ser bi 
rejîma Pehlewî dikin. Kesên bikuj ji 
endamên payebilind ê hikûmetê, 
Refîqdust (ajotvanê Xumeynî di roja 
yekemîn a hatina wî bo Tehranê), ku 
piştre bû serokê "Binyad Mustezefan", 
Enîs Neqaş kirêgirtiyê rejîmê û bi eslê 
xwe xelkê Lubnanê, û endamên 
payebilind ê Fedayiyên îslamê, wate 
Mihemed Wahidî û Mihemed Mêhdî 
Ebd xudayî. 

Ji wan kesên ku di emeliyata terorê de 
ji bona dirêjkirina temenê Komara 


îslamiya îranê rolê wan hebû, 
hijmarek gellek kêm ji wan bi vî awaî 
bas ji bîranînên xwe krine. Yên ku 
axavtin kirinr du girup in: Yên ku 
terorên wan vedigere bo dewrana 
Pehlewî û baskirina ji bîreweriyên 
xwe, wek beşek ji dîroka xebata xwe 
dihesibînin, û yên ku Îranî nebûne, û 
di civaka îranê de tu hewcehiyk bi 
parastina abrûyê xwe nînin. 

Ji bona hebûna nasyariyeke tewaw û 
drust li derheq armanc, û şert û 
mercan ji bo terorê, divêt em 
çavnihêrê bîreweriya kesên din ên 
ser bi Komara Îslamî jî bin, da ku piştî 
xwedîhêzbûna wan, yan jî hekî rejîm 
têk çû, di dadgehên dadperwerane de 
bas ji bîranînên xwe bikin. 

Enîs Neqaş, sala 1359 

"Ez derheq baskirina ji vê bûyerê, ne 
ditirsim, û ne jî şermê dikim, ew yek ji 
şanaziyên min in, dema ku 
nûçegihanên derekî di hevpeyvîna bi 
min re bas ji peyva terorîst dikin, ez 
di bersivê de dibêjim, ma Feransiyan 
tu carî qetil nekirine? Piştre jî ez bas ji 
tewaya wan teroran dikim ku 
Feransiyan encam dane. 

Dema ku ez li Feransayê bûm, 
balafirekî wî welatî di esman de 
teqiya, wan gote min ku eva karê 
îranê ye, û hatine cem min di 
girtîgehê de. Efserekî îtilaatî hat da ku 
ji min lêpirsînê biket, min gotê tu 
weha bihesibîne ku ez ser bi îtilaata 
îranê me û berpirsyaran destûr dane 
min da ku ez Bextiya teror bikim, û 
min jî wek tewaya efserên Îtilaatî ew 
biryar bi kiryar birêve bir, lê we jî li 
Elcezayir, suîs û ... ew karane kirin û 
bi vî awayî min 50 teror, ji terorên 
dezgehên Îtilaatî ên Feransayê wek 
mînak anîn, û bi vî awayî ew efserê 
îtilaatî bêtaqet bû û ez bi tenê bi cih 
hêlam. Piştre jî dema ku dihate cem 
min, hertim digote min, silav hevkar! 

Min di lêpirsînan de gote wî efserî, ku 
cudahiya min û te, di vir de ye ku min 
li ser bingeha baweriyên xwe 
Bextiyar teror kir, lê we tu baweriyek 
tuneye û hûn tenê biryarên kesên 
serwey xwe cîbicî dikin, min ew maf 
heye ku ji îslama xwe berevaniyê 
bikim. Şapûr Bextiyar dixwast ku li 
îranê de kudetayê biket. Wî herweha 
bona vî karî 50 milyon dolar ji 
Seddam wergirtibû, û Amerîkayê jî ji 
wî piştevanî dikir. 

Hukmê îdama Bextiyar hate derkirin, 
min ji gote hevalên xwe divêt em bi 
zûyî vî ukmî cîbicî bikin, min gote 


wan ku ezê vî erkî bigirme stûyê xwe, 
jiberku min dî vî karî de tecrube heye. 
Min karê komkirina zanyariyan li ser 
navbirî encam da û piştî du hewtiyan 
ez vegeriyam, û min gote wan û min 
mala Bextiyar peyda kiriye û heta min 
bi vî re hevpeyvîn jî amade kiriye, 

Min pilanek baş ji bo kuştina wî 
darêtibû, lê mixabin Xelxalî tûşî 
şaşiyekî bû, û di hevpeyvîna xwe de 
got, ku ji bona birêvebirina hukmê 
îdama Bexiyar komando şandine 
Parîsê, eva bû ku Bextiyar ne bersiva 
telefonê dida û ne jî dema hevdîtinê 
dida, û parêzvanên wî jî zêde bûn, bi 
vî awayî ew pilana ku min jêre danîbû 
ser negirt, di hemen demê de bi min 
re ketibûne nav têkiliyan û digotin 
hekî tu vê pîlanê rêve nebî, îmkana 
kudetayê heye. Lewre min erkê li ser 
milê xwe zanî ku vî karî encam bidim, 
lewra min demançeyek hewt 
mîlîmêtrî, bi dengbir ve amade kir û 
çûme pey Bextiyar, lê nobedaran ew 
der diparastin û îzna min nedan ku 
herim wir. Min jî biryar da ku bi 
gulleyan qifla derî bişkênim, lê 
jiberku deriyê nûsîngeha wî dijî gulle 
bû, min nekarî çi bikim. Min du gulle 
li derî xistin, lê ew gulle vegeriyan û li 
min ketin, polîsê Feransayê jî ji min 
hesiyan û gulleyek li min xistin, û ez 
bi vî awayî girtim, hekî min bi qasî 
niha bizanîba min hetmen pîlana 
kuştina wî guhertiba. 

Em neçar man ku destpêkê bi kuştina 
polîsan herne jor. Lê me çende hewil 
da me nekarî herne odeya Bextiyar 
de, ez çar mehan li girtîgehê de bûm, 
û şêt bûm ku çavan min nekariye 
deriyekê jî vekim, lê piştre di dadgehê 
de dadwer wêneyên taybet bi deriyê 
odê nîşan da, ku asinê dijîagir pêk 
hatiye, lewra min zanî ku hewildana ji 
bo vekirina derî bêçine bûye. 

Di rastî de bernameya terorê li ser vê 
bingehê bû ku ez bi du kesên din re 
wek nûçegihan bikevne nav odeya 
Bextyar de û di dema hevpeyvînê de 
bi çeka dengbirr wî û hevjîna wî ji nav 
bibim, bi awayekî ku heta polîs û 
parêzerên wî jî nezanin. 

Lê bi egera şaşiya ku Xelxalî encam 
da, êdî Bexiyar ne dema hevpeyvînê 
dida û ne jî telefonên me bersiv didan. 
Wî heta parêzerên xwe jî zêde 
kiribûn, Lewra em naçar man ku bi 
kuştina polîsan li ber derî, bi zorî 
bikevne jor de, û me karî heya pişt 
deriyê odeya wî jî herin, lê jiberku 
derî dijîgulle bû û me neşiya derî 
veikn, ez hatim girtin. 


Muhsin Refîqdust 

Êvar bû û ez diçûme şeqama "Sahib 
Cem”, hewa tarî bibû. Min dît ew 
Sawakiya serxweş e û hêdî -hêdî tê 
xwar, ez ketme pey wî, û min mala 
wan di çarrêya naskirî bi "Suskî” de 
peyda kir. Min yek du caran ew bi vî 
awayî dît û min biryara kuştina wî da. 
Ez carekê çûme Meşhedê û min ew 
pirsa bi Ayetullah Mîlanî re bas kir. 
Min gotê hekî ew sawakiya bikeve 
nav destê we de, hûnê çi biryarekê 
bidin, wî jî got: Ew kesane rêtina 
xwîna wan helal e, piştre min bi 
Ayetullah Muteherî û mehdewiyê Kinî 
re jî ew pirsa xiste ber behsê. Piştî 
axavtina bi wan her sê kesan re min 
zanî ku ew Sawakiya kuştina wî rewa 
ye. 

Şevekê ku baran dihat, renge yek ji 
wan şevan be ku zortirîn baran barî. 
Min bose jêre danî heta ku ew dîsan jî 
bi awayekî serxweş nêzî min bû, min 
bi batomê li serê wî xist, min hewt 
heşt batom lê xistin, û piştre jî min ew 
avête nav coka avê de. Roja piştî wê 
bûyerê nûçeya kuştina wî li her derê 
blav bû. Ez hêvîdar im ku min şiya be 
xwedê ji xwe razî bikim. 

Mihemedmêhdî Ebdxudayî, sala 
1330 

"Dema ku min Dr.Fatimî kuşt, min 
kulta xwe awêt. Kesekî bi navê Ebbas 
Guderzî ew çek rakir, lewra xelkê 
êrîşî ser wî kirin û li wî xistin, ez wê 
demê 15 salî bûm, û tu kesî bawer 
nedikir ez karekî weha bikim, ez 
sekinîm û min tekbîr gotin”. 

Mihemed Wahidî, 1324 

"Roja 20'ê reşemeya sala 1324'an, 
lêpirsînvanê dozgeriyê li benda 
Kesrewî bû, û hêzên întizamî jî bona 
vê ku canê Kesreî li hemberî her 
êrîşekê de biparêzin, dozgerî dorpêç 
kiribûn, Kesrewî bi 50 kes ji hevalên 
xwe re hate dozgeriyê. Yên ku bixwe 
şahîdê bêhurmetiya Kesrewî bi ola 
îslamê bibûn, ji bo kuştina wî pîlanek 
darêtibûn. Kesê bi navê Muzeferî şiya 
derî veke û bikeve cihê jêpirsînê, ew 
cihê ku Kesrewî li vir de bû, piştre 
Seyîd Husên Îmamî, û Seyîd Elî 
mihemed Îmamî çûne jor. Ji nişkêve 
dengê gulleyan hat, û her kes ber bi 
cihekê ve reviyan û nedizanîn ku çi rû 
dide. Dîmenek tirsnak û cihê 
heyrîmanê bû, hevalên Kesrewî jî 
helatin û ew tenê bi cih hêlabûn. Di vê 
bûyerê de lêpirsînvan ji tirsan de bê 
hiş ket, û Kesek din jî bi Kesrewî re 
hate kuştin”. 

Konferansa NATO, Peyam Û Deskevtên Wê 



Selîm Zencîrî 


Bîst û Heşt 
welatên 
enadam li 
Peymana 
Atlantîka 
Bakûrî (North 
Atlantic treaty 
Organization) 
naskirî bi 
"NATO", li 12 û 
13'ê Çiriya Paşîn li Lîsbona serbajarê 
Portexalê de civiyan daku stratejiyek 
nû ji bo vê rêxistinê ku bibe cîgirê 
stratejiyekê ku 11 salan berî niha 
hatibû diyarîkirin, dabirêjin. Xincî wê 
nirxandina şiyanên berevanî û leşkirî 
yên vê rêxistinê, xwe teyar (pirçek) 
kirin li hember gef û metirsiyên 
serdem weke êrîşên Saybrî, mûşekî û 
terorîstî ji armancên din yên civîna 
Nato li Portexalê bû. 

Felsefeya avabûna vê rêxistinê 
berevajî armancên berê yên wê ku li 
hember Peymana Werşo, 
pawanxwaziyên Soviyetê û herweha 
ji bo pêşgîrî ji teşenekirina bîra 
komonîzmê bû, li stratejiya nû de 
wata û pênaseyek din ji xwe re da 
eyanê, ew jî metirsiyên çavkanîgirtî ji 
geşekirina îslama siyasî, terorîzm û 
metirsiyên mûşekî ji aliyê hikûmetên 
dîktator ve ye. Her wan gef û 
metirsiyan jî Nato neçar bi pêdeçûn 
bi ser siyasetên xwe, nûjenkirina 
alavên leşkirî û xwe bihêz û 
teyarkirin bi sîstemên nû yên 
berevaniyê kir. 

Lewma em dikarin civîna du rojî a 
Lîsbonê ji ber çend sedeman bi girîng 
bihê hesibandin, çunku serbarê wê 
ku çendîn deskevt hebûn, hilgirê 
peyamek rohn û eşkere jî bo Komara 
Îslamî a îranê bû. Herweha çend 


mijar û meseleyên din jî destnîşan û 
rêçare ji wan re hat dîtin. Weke: 

Gefên mûşekî yên îranê, şerê 
Efxanistanê û diyarîkirina çarçoveyek 
zemanî (dem) bo derketina hêzên 
Nato û ÎSAF'ê li wî welatî de, 
nirxandina pêgeha Rûsiyê û 
pêwendiyên bi Nato re, rêketin li ser 
avakirina mertala dijî mûşekî a 
hevpar û pênaseyek nû ji 
meimûriyetên nû bi liberçavgirtina 
rewşa nû ya cîhanî û bi baldan bi 
guhertinan û kêmkirina hêz û 
têçûyan û... 

Li qonaxa yekem de girîngîdan bi 
beşdariya Rûsiyê li konferansê de û 
mifahstandin ji hêz û karînên wî 
welatî ji bo çareseriya pirsgirêkan, 
nîşaneya yekêtiya cîhanî ye li hember 
gef û metirsiyên hevpar de. Herweha 
bû sedem ku cemeda navbera Rûsiya 
û Nato'yêheya qasekê vehele. Çunku 
ger dîtin û nêrînên berê, rûsiya weke 
metirsiya sereke dizanîn, vê carê bi 
hildana rûpelek din ji pêwendî û 
hevkariyan ew tirs û xeterî li holê de 
nemaye. Ji ber ku çend fakter bibûne 
sedem ku pêwendiyên wan sar û 
lawaz bin,weke: Hewildan bo 
avakirina supera dijî mûşekî li 
Ewropaya Rojhilat (Komara Çek û 
Lehistanê) de ji aliyê Corc Bûş ve, 
hewildan bo nifûza zêdetir li sînorên 
Rûsiyê, pêkanîna zemîne û bestêne ji 
bo zeliqandina Gurcistan û Ukraynê 
bi NATO û firotina çek û teqemeniyan 
bi Qezaqistanê û... 

Lê teyîsandina çiayê kesk ji aliyê 
Amerîka û Nato ve bo Rûsiya li dor 
poşmanbûn ji damezrandina sîstema 
dijî mûşekî li Lehistan û Çik, 
paşdexistina endametiya Ukrayn û 
Gurcistanê li Nato de bo midehek 



nediyar û girîngîdan bi rol û pêgeha 
Rûsiyê li hevkêşeyên siyasî dekarî 
bala Rûsiyê bo hevkariyên zêdetir 
rabikişînem, ku eva jî weke 
deskevtek girîng tê hesibandin. 

Meimûriyeta Efxanistanê 

Şerê Efxanistanê mijarek din bûye ku 
li wê konferansê de nîqaşek zaf li ser 
hatiyekirin û mikanîzma derketin û 
dawîanîn bi meimûriyeta Nato li wî 
welatî de hatiye diyarîkirin ku li gor 
rêketinê heya sala 2014'ê dibe hemû 
berpirsatiyên ewlehî bi hêzên efxan 
bihê spartin ku dîsan jî serketina vê 
armancê jî bêy hevkariya Rûsiyê 
misoger nabe. Lewma razîbûna 
Rûsiyê bo hevkarî û rêpêdan bo 
derbaskirina alavên locestîkî ji riyên 
erdî û esmanî ve, him pêgeha Rûsiyê 
bilind dike û him jî berkewtek zaftir ji 
berjewendiyên giştî yên Efxanistanê 
de ber dikewe. Ji hêla din ve jî li asta 
nîgeraniyên Rûsiyê ji teşenekirina 
alozî û nearamiyên Efxanistanê ji bo 
welatên cîran yên xwe li Asiyaya 
Navîn de kêm dike. Herweha dikare 
destê îranê li têkdan û şêwandina 
rewşa ewlehî a Efxanistanêkurt bike, 
lewre hevkariya Rûsiyayê dikare bibe 
hêvênê çareseriya beşek ji girftan. 

Sîstema dijîmûşekî li dijî gefên 
mûşekî yên îranê 

Yek ji deskewtên herî girîng yên 
konferansa Nato, rêketin li ser 
danana Super(Mertal)a dijî mûşekî li 
hember gefên mûşekî yên hikûmetên 
dîktator û yek ji wan jî Komara Îslamî 
a îranê bû ku Rûsiya û bi taybetî 
Turkiyaya jî rezamendiya xwe li ser 
derbirîn. Helbet her yek ji wan 
welatan jî armanc û sedemên taybet 
bi xwe hebûn. Ya ku 
vedigere ser 
Rûsiyayê, qenaet bi 
vê hindê aniye ku 
avakirina sîstema 
nû li Turkiyê de 
weke gef li ser de 
nahê hesab û ji hêla 
din ve jî bi fermî ew 
tevlî senaryo û 
lîstika nû de kirin û 
ew jî dikare rola 
xwe têde bilîze. 
Herweha pilana nû 
berevajî ya berê ku 
tenê beşek ji 
Ewropayê diparast, 
weke sîwan û 
çetrek ewlehî ji bo 
hemû panaxê hatiye 
pênasekirin. 

Lê eva ku pêwendî 
bi Turkiyayê heye, 
serbarê wê ku bi 


şert û merc avakirina sîstema nû li 
nav xaka xwe de pejirand, lê em 
dikarin bibêjin ku pir hestiyaran 
liviya û nehişt ne Sîx bişewite û ne jî 
Kebab. Anku rê neda ku şeqar bikewi 
nava pêwendiyên wê û Nato, ji hêla 
din ve jî binavnehînana Komara 
Îslamî weke gef li nav belgenameya 
nû ya rêxistinê de, karî pêwendiyên 
siyasî û aborî yên xwe tevî Komara 
Îslamî de biparêze. Lê ev 
navnehînana Komara Îslamî weke 
gef, tu ji meselê naguhere. Çunku 
eşkereye ku gefa herî mezin û cihê 
tirsê li ser Nato û cîhanê bi baldan 
gefên berpirsiyarên rejîmê, tenê 
Komara Îslamî a îranê ye. Gotinên 
Serkomarê Fransa, Amerîka û 
nemaze Serokê Nato'ê jî derheq 
navbirina ji Komara Îslamî weke gef 
û xeteriya herî mezin bo ser cîhanê li 
wê konferansê bi xwe eyanker û 
selmênerê vê rastiyê ye û take pasaw 
e jî bo avakirina sîstema dijî mûşekî li 
Turkiyê de. Her ew rijdî û hest bi 
tirsêkirina gef û metirsiyên Komara 
Îslamî û bi micid û cidîgirtin ji aliyê 
Nato ve bû sedem ku ev sîstem li 
nizîktirîn welatê endamê Nato de bi 
xaka îranê de bihê cihgîrkirin ku 
bibandortir û lezatiya reaksiyon û 
dijkiryara pêre deqîqtir û zêdetir be. 


Encam 

Komara Îslamî li heyamê derbasbûyî 
de çendîn caran şiyan û karînên 
mûşekî yên xwe ceribandine û xistiye 
warê nimayîşê, herweha li bin sîwana 
pirogramên binav aştîxwazane yên 
xwe de jî li hewla bidestxistina çekên 
etomî de ye. Lewre têkelawiyek ji van 
du şiyanên leşkirî, dikarin Komara 
Îslamî bikin metisiyek pir mezin û 
micid li ser asayîş û tenahiya dever û 
cîhanê. Her ew jî bûne sedem ku em 
dibînin civaka cîhanî li 
biryarnameyên navnetwî yên cuda û 
li dû hev de, serbarê nîşandana 
nîgeraniyên xwe, tehrîm û dorpêçên 
cur bi cur li dijî wî welatî pesend 
kirine. Lewma Komara Îslamî yan 
dibe van peyamên navnetewî bicidî 
werbigre û waz ji siyasetên şûm yên 
xwe bîne, yan jî bîne bîra xwe ku 
têkelawiyek ji rewşa nearam a siyasî 
û aboriya navxweyî û rikeberanêya 
pirtêçû a teslîhatî, Yekêtiya Soviyeta 
berê rakêşî kirsdanka dîrokê kirin. 
Lewre rewşa niha ya îranê jî bi 
baldan û nirxandina li gel Soviyeta 
berê li warên siyasî, aborî û karînên 
nîzamî de gelek dişibe hev û 
nerazîbûnên gberfireh û yekêtiyek 
cîhanî li dij de pêk hatiye, ber bi 
arasteyekê de diçe ku dê nirxek giran 
jêre hebe. 

Rehîngirtina nan û helandina zanistê 



Hewlên 
mirovan ji bo 
berdewamiya 
meşa 

bidestxistina 
zanist û 
zanînek pêtir, 
bi awayek 

Ceifer Mubeşirniya berîn Û bihêz 
bi armanca 
watedarkirina 
jiyanê, weke pêlek giştalî û giştgîr di 
hemû civak û civatgehên cuda cuda 
ên vê cîhanê de, bûye mercê sereke. 
Bi taybetî di welatên paremayî û ji 
aliyê xelkê bindeste sîstemên kevnar 
û birêvebiriyên bêkêr ên ne hêjayî wî 
xelkê yan jî bêjin ne di asta mirovek 
îroyîn de ji bo xwenaskirin û 
parastina bingeha xwe di qada jiyana 
îroyîn de, herweha ji tirsa tunekirina 
wan, hewl û xebatên mandînenasane 
û çavnetirsane tên encamdan ji bo 
xizmet bi tak, girûp û di hin cihan de 
jî dibe xebata geşekirina netewî û di 
encam de seba dijberiya desthilatên 
dîktaror ên ku îlm û zanist û rifah di 
pêvajoya jiyana xelkê de bi gefek li 
ser desthilata xwe dizanin. 

Di rastî de jî çirasûrek ji bo lerizîna 
kela ku xwîn û malê xelkê û bi zulm û 
hovîtiya wan hatî avakin e. Ew 
hewlên perwerdeyî ên xelkê 
zulimlêçûyî dikevin çepera 
berxwedan û dijberiya wan 
desthilatan. 

Yek ji wan desthilatan ku neyasayî û 
nerewa bi ser xelkek xwedî dîrok û 
çandek dêrîn de hatiye sepandin, 
rejîma Komara Îslamî a îranê ye ku 
ger bas ji hovîtiya dîktatorên dîroka 
mirovahiyê di her qonax û li her 
ciheke vê cîhanê de bihê kirin, di 
riftar, kiryar û rûçikên vê rejîmê de 
xuya ye. 

Rejîma han, hemû hewlên xwe dixe 
kar ji bo astengçêkirin di şeklên cur 
bi cur de û bi navên xapîner bi 
armanca pêşgirîkirin ji pêla bihêz a 
geşekirina îlm û zanînê di civakê de. 
Çimko vê yekê dizane ku di vê riyê de 
xelik dê kesayetiya xwe ya rastîn nas 
bike, herweha dê ji ast û pêgeha 
mirovek îroyîn têbigihîje û dê kerxa 
jiyana hêjayî xwe bigre û ji bo 
meramên xwe kêmasiyan nakin, ger 
pêwîst be dê gorîkirinan jî di vê riyê 
de li serwey devberdan û derçûn ji vê 
kerxa berbi serbestiyê de bizanin. 

Lê nizîkbûn û nasyarbûna nisbî ya 
xelkê cîhanê bi giştî û agehdarbûna 
bilez ya xelkê ji bûyer û guhertinên 
derdora xwe di riya ragihandin û 
teknolojiya pêşketî de, zengila 
hişyariyê di guhê her takek ji civaka 
îranê bi giştî de lêdixe û heya astek 
baş rê liber xelkê xweş dike ku ligel 


hebûna asteng û 
givaşan jî pêvajoya han 
ji xurtbûna meşa xwe 
kêm neke. 

Xala bihêz ya vê 
çavnetirsiya xelkê 
îranê ewa bû ku pişt ji 
xurafatên Komara Îslmî 
kirin û çavên xwe bi 
cîhanek rastîn ve 
vekirin. Di encama wê 
yekê de tê dîtin ku li 
destpêka 

bidesthilatgihîştina 
Komara Îslamî, li gor 
çavkaniyên rejîmê 
hejmara xwendekarên 
Zanîngehan ji 150' 
heya 170' hezar kesan 
derbas nedibûn, Lê 
niha li gor heman 
çavkaniyê, 
xwendevanên 
zanîngehan li îranê, 3' 

Milyon û 600 hezar kes 
in. Ewa jî berevajî 
hezên rayedar û 
melayên rejîma han bûye. Lewma 
desthilatdarên zal bi ser îranê de, 
ketine tirs û wehşetê û bi awayên cur 
bi cur pîlan û xerîteyên gemar 
diraçînin ku bibê guhdan bi 
tevlîhevbûna sîstema jiyana xelkê, 
hewla parastina desthilata xwe didin. 
Lewma wan îran ji zanistvanan re 
kiriye dozexek ku ger zanista xwe di 
arasteya berjewendiyên rejîmê de 
bikar neînin, ewa pêvajoya 
jinavbirina zanistvanan di bin navê 
terorkirina wan ji aliyê saziyên 
dijberî rejîmê ve, girtina bi kom ya 
xwendevanan, guhertina waneyên 
dersî ji zanisîbûnê ve bo îdeolojiya 
daxistiya xwe û pêla berfireh ya 
helatina mêjiyan berdewam dibe. 
Kuştin, helatina mejiyan, girtina bi 
kom ya xwendevanan û çalakên 
siyasî û sivîl, rastiya han ji Komara 
Îslamî re eyan kiriye ku bi tu 
awayekê xelkê îranê nabe hêza karî 
ya birêvebirina bername û yasayên 
xurafatî ên wan, lewma pîlana xwe ya 
sereke wate birçîkirina xelkê bo 
pêşgirî ji geşekirina di warên îlm, 
zanîn û xwenaskirinê de, rijdtir û 
xurttir xistiye qonaxa birêveberînê 
de û derfetên kar û kasibiyê bi tewayî 
berteng kirine û hemû sermiyeya 
giştî a welat ku çavkaniyên sereke ên 
dahata bijîva jiyana xelkê ne, radestî 
tundhajotirîn hêza rejîmê wate 
"Sipaha Pasdaran" hatiye kirin, saziya 
ku ji aliyê dewleta Amerîkayê ve, 
weke saziyek terorîstî hatiye 
naskirin. Êdî xelik bi temamî hêvî ji 
dahata çavkaniyên sermiyeya giştî a 
welat ku beşek ji bijîva jiyana xwe di 
riya wê para rewa ya malê xwe dabîn 


bikin, birîne. Di vê tengeberiyê de, 
desthilatdarên kevneparêz ên rejîmê 
tenê riya bidestxistina nan ji aliyê 
xelkê ve, endametî di saziya Besîc de 
weke lahêz "ehrum" ê zextê ji xelkê 
re vekirî hiştiye. 

Siroştî ye ku di dema birçîbûnê de, 
berî her erkek din mirov li dîv nan 
bigere heya ku man û hebûna xwe di 
heyatê de biparêze, wêca di vir de 
pîlana birçîkirina xelkê ji aliyê 
hikûmetê ve rê li ber du armancên 
nigetîv ên rejîmê li hember xelkê 
xweş dike, ya yekê neçarkirina xelkê 
bi pejirandina endametî di saziyên 
hikûmetî de û ya din jî ji bo ku xelkê 
birçî di hewil de be parînanek bîne 
ser sifreya zarokên xwe, ji dinyaya 
îlm û zanîn, herweha ji guhertinên 
havîrdor û pirsên sîyasî û netewî ên 
xwe bêxiyal bibin. 

Gelo ew pîlana Komara Îslamî dê di 
demarên xelkê de cih bigre û wê 
bikare armanca xwe bişiqitîne? 
Heyamê 3' dehsalan e ku hersal 
rijdtir ji salên berê, xelkê îranê bi 
gorîbûnek zaf û pejirandina demkî ya 
birçîtiyê, bersivek rohn daye Komara 
Îslamî. Herwek me şirove kir ku di 
navbera nezanî, sitûxwarkirin bi 
rejîmê re û xweserî bi nirxên giran, 
bêguman xweserî berendamê 
zemaneta serbestiya wî xelkî ye û 
heya niha jî, ji gorîdan di vê riyê de, 
tirs û wehşetê pêvajoya xebata wan 
nesekinandiye. Ji bo bidestxistina nan 
jî bi heman şîwe, kuştin, girtin û 
birîndarkirina kasibkarên Kurd, 
herweha zevtkirina mal û sermiye, 
derkirin di şirketên karî de, nedana 
mûçeyê karmend û kedkaran, 
giraniya radebider ya mewadên 


xurekî, bi taybetî terhê 
armancdarkirina yaraneyan û 
piropagendeyên berfireh ên rejîmê 
bo birêvebirina wî terhî di îranê de, 
nîşaneya neşiqitandina armancên 
rejîmê û çavnetirsiya xelkê ye. 
Bêguman heryek ji wan xesarên ku bi 
ser xelkê de hatin sepandin, ji aliyê 
heman xelkî ve li servey endambûna 
wan di saziyên Komara Îslamî de 
hatiye danîn, aniha jî rewşa han di 
aqarek aloztir de dimeşe. 

Li gor bavera rayedarên Komara 
Îslamî ku îdia dikin nûner û 
birêveberê îslama Nab a Mihemedî 
ne, Mihemed Pêxember di hedîsek 
xwe de dibêje: ( d j UjLa U jjlll U 
3* j j^ UjjÎ U j llaia) anko 

ger nan nebe, me ne nimêj dikirin, ne 
rojî digirtin û nejî îbatetê xwedayê 
xwe dikir. wate bê nan û xurek tu erk 
nahên birivebirin. 

Bi mifahsitandina xirab ji wê hedîsa 
Mihemed Pêxember, Komara Îslamî 
dixwaze bi birçîkirnê hemû erkên 
exlaqî, malbatî û netewî ên xelkê bide 
sekinandin û xelkê bixe hilaketa bi 
destxistina nan ku desthilatdarên vê 
rejimê ew nan di destên xwe de 
ragirtine û nan li hember xizmet û 
stûxwarkirin bi wan re hatiye 
rehîngirtin. Lê ji vê yekê napirsin her 
ligor wê hedîsa Pêxemberê îslamê, di 
dema birçîtiyê de ger xelkê, îbadeta 
xwedayê xwe nekir, dê di birçîtiyê de 
koşka zulm û zora wan biherifînin û 
di vir de ye ku bo heyamek demkî 
xelik dê dev ji hin erkên xwe ên 
rojane berdin û heyamek ji temenê 
jiyana xwe bikin goriyê rizgariya 
yekcarekî ya xwe ji destê ifrîtê 
xwînxwar. 

Bi hinceta roja Cîhanî a xebat dijî tundudûjî li hemberî jinan 


Zehra Dawerî 
W: Hmîd Muxtarî 


Ji nêrînek radîkal ve, hebûna sîstema 
mêrserdest bi xwe, tund û tûjî li dijî 
jinane, ji ber ku cîhana bavserdest li 
ser bingeha serdestî - jêrdestî hatiye 
avakirin ku tund û tûjî vê pênase 
dike. Gorî vê yekê, mînakên tund û 
tûjî dijî jinan di cîhanê de pir 
berfirehin, Lê ji dîroka binavkirina 
rojekê wek "Roja xebat dijî tund û tûjî 
dijî jinan" tenê 50 sal derbaz dibe, ev 
bûyera anku kuştina xwîşkên 
xebatkar ên Domînîknî bi destê 
rejîma dîktator a wî serdemî di wî 
welatî de zûm e li ser mînakên eşkere 
ên şideta li dijî jinan di şêwazên xwe 
yên herî xurt de, ku standina mafê 
jiyanê ye ji jinan bi tawana çalakiyên 
siyasî. 

Piştre şideta dijî jinan di wêjya 
Femînîsîtî de pitir li ser vê şêwaza 
tund û tûjî tekez kiriye. Rêxistina 
Netewên Yekbûyî di pênaseya xwe de 
"her karek ku bibe sedema 
birîndarbûn yan azara cismî, cinsî 
yan piskolojîkî ya jinan, nemaze 
gefxwarin, neçarkirin yan 
bêparkirina jinan ji azadî, ku di nav 
civakê yan nav jiyana taybetî de bê 
encamdan” bi tund û tûjî dijî jinan 
dizane. 

Di vê derbarê de li cîhanê gelek 
lêkolîn hatine encamdan û bi hûrî 
curên tund û tûjiy ê hatine nasîn û 
destnîşankirin û bo jinavbirina wan 


gellek hewl û gavên micid hatine 
avêtin. 

Di van salên dawî de li îranê jî 
lêkolînên pir buha û balkêş derbarê 
pirsa tund û tûjiyê hatiye encamdan. 
Nasîna curên tund û tûjiyê di 
pêkhatên kultûrî ên curbicur 
pêkanîna hesasiyetê li civakê û 
hewlên piraktîkî ên berfireh ji bo 
kêmkirina şidetê ji wan çalakiyan 
bûye ku di salên borî de bo kêmirina 
tund û tûjiya dijî jinan xwedî bandor 
bûye. 

Pêdagirbûna hinek ji bizavên jinan li 
ser guherîna yasayê, di rastî de gavek 
bingehîn e li ser kêmkirina tund û tûjî 
dijî jinan. Ji ber ku binpêkirin û 
pirsên yasayî yek ji girîngtirîn 
sedemên berhemanîn û zêdebûna 
tund û tûjî dijî jinan tê hesêb. 

Hevdem ligel ev guhertinên çend 
mehên borî li welat, pirsa tund û tûjî 
dijî jinan jî kêm û zêde rehendên nû 
derxistiye û eşkere kiriye ku ji kuştin 
û zîndanîkirina jinan heta givaşên 
piskolojîkî cuda ne. Destdirêjiya seksî 
li warên curbicur de dikare ji 
girîngtirîn û pirnîqaştirîn curên han 
be. 

Hinek karnas û şehrezayên femînîstî 
"laşê” jinê bi qada sereke a 
encamdana tund û tûjî û bi awayek 
giştî mêrserdestî pênase kirine. Ev 
yeka di civakên pîr û paremayî 
civkên li halê geşenekirin û yên 
geşenekirî de micidtir e, herçend ku 
di civakên geşekirî de bi şeklên cuda 


dikare lêkolîn li ser bê kirin. 
"Barbara Kirugir” derbarê vê pirsê 
dibêje: "Laşê min meydana şer e.” 
Hinek kes diyardeya destrêjîkirinê 
seba ji navbirina biyava herî 
taybetî a mirovayetiyê ku laşê wê 
ye, wek tundtirîn tund û tûjî 
nasandine. Ev diyardeya dema ku 
şeklek siyasî bi xwe ve digire, 
nîşanderê tund û tûjiya cêketî û 
seqamgîr a sîstema desthilata dijî 
jinan e. Ji ber ku eva ku di bingeh 
de nêrîna yeksaniya jin û mêran 
çê dike, bi tewahî sîstema 
mêrserdest a avabûyî li ser 
desthilatê dixe jêr pirsiyar. 

Bingeha desthilatê bi watayek giştî ji 
her tiştî zêdetir hêza xwe ji îdelojiya 
"mêrane” distîne. Saziyên diyar ên 
desthilatê jî pitir mêr û yan ew jin 
birêve dibin ku hinek caran 
naskirîtirîn nûnerên vê îdolojiyê ne. 
Lewra amrazên pêkanîna tund û 
tûjiyê di nav hundurê desthilataran 
de çê dikin û noral e ku xebat ji bo 
gihîştin bi yeksanî, têkdana van 
pêwendiyan e. 

Gorî vê yekê, tê xûyakirin dezgeh û 
navedên desthilatê bi xwe 
berhemhênê eşkere ên tund û tûjiyê 
ne, lewra riftarên tund û tûjane pir 
jorde çûye, li ser vê bingehê tê xuya 
kirin ku di zirûfekê de ku navendên 
desthilatê bi xwe ji afirînerên sereke 
yên tund û tûjiyê ne, hesibandin û 
taybetî zanîna tund û tûjiyê bi 
kiryarek li qonaxek zemanî a taybet 

de, tê wateya berçavnegirtina reh û 
rîşalên bingehîn a wê. Di zirûfek han 
de mirov dikare bêje, kiryarên tund û 
tûjiyê ku gehiştiye asta herî bilnd a 
xwe, siloganên kesek siyasî ye ku berî 
her tiştî eyankerê hoviyeta wê tund û 
tûjiyê ye. Bêşik tund û tûjiya han ne 
diyardeyek nû ye ku cuda be ji tund û 
tûjî bi dijî jinan di aliyên cur bi cur ên 
takekesî de. 

Girîngîdan bi warên çandiye wê 
pirsê, hewcehiyeke ku nabe mirov 
piştguh bixe. Eva çand e ku hoviyeta 
xwe di zirûfekî dubare kirî a 
ceribandî de dide eyanê. Hilbijartina 
terzê tund û tûjiyê ji aliyê afrandinên 
wê ve, berî her tiştî hilbijartinekî 
çandî ye û bêşik tişteke zêdetir ji 
îşkenceya cismî û nemaze ruhî û 
rewanî jî. 



Mela Mihemedê Rebîî kî bû? 


Şehab Xalidî 

Mamosta mela Mihemedê Rebîî di 
temenê 64 saliyê de, ji aliyê 
deshelatdarên rejîma îranê ve hate 
terorkirin. Navbirî wî çaxî berevajiyê 
daxwaza rejîmê ji aliyê xelkê 
Kiramaşanê ve wek pêşnimêjê 
Sunniyan di vî bajarî de hate 
diyarîkirin. Navbirî Kurdekî 
mirovdost û dijberî zilm û zordariyê 
û xwediyê hestekî berz a di warê 
wêjeyî de bû. Navbirî berdewam kar 
û kiryarên rejîma îranê rexne 
dikirin, û dijberiya xwe bi siyaset û 
helwestên rejîmê re eşkere dikirin, 
bo mînak dema ku Xumeynî biryara 
pêkanîna dezgeha Îtilaatî û sîxoriyê a 
çend mîlyonî derkir, û li gorî vê 
biryarê diviya kur li ser bav, bav li 
ser kur, xwendekar li ser mamostayê 
xwe, û cîran li ser yektir karê 
sîxoriyê bikin, mamosta mela 
Mihemed bi eşkere ragihand ku ne di 
warê exlaqî û ne jî di warê mesebî de 
îzna sîxoriyê û darêtina pîlanan 
dijberî yektir nadin. 

Rejîmê bi sedema vê yekê ku 
mamosta Rbîî, dijî ferq û 
cudahîdanîna di navbera Şîî û 
Sunniyan de bû, ketibû ber kerb û 
kîna deshelatdarên rejîma îranê. Bi 


taybetî wê demê ku mamosta 
Mela mihemedê Rebîî derheq 
bilavbûna fîlmekê ku têde 
bêhurmetî bi Suniyan hatibû 
kirin, serdana Zerendî (nûnerê 
Xamineyî li Kirmaşanê) kiribû û 
rexne lê girtibû, Her piştî vê 
rexnegirtinê jî bû ku navbirî bi 
awayekî cihê şik û gumanê hate 
şehîdkirin û termê wî jî li 
herema "Bêaw” a Kirmaşanê hate 
dîtin. Xelkê kurdistanê her zû zanîn 
ku eva karê rejîmê ye, lewra di dema 
bi axêsipartina termê wî de pitir ji 
deh hezar kesî beşdarî kirin û 
dirûşmên dijî rejîmê dan. Piştî 
rêveçûna rê û resma bi axêsipartinê 
de jî heta çend rojan meşên xelkê 
berdewam kirin, û li encama wan 
meşên nerazîbûnê de pitir ji deh kes 
ji meşvanan hatin şehîdkirin. 
Mamosta mele Mihemedê Rebîî, 
kurê mamosta mela Ebdulkerîm, di 
sala 1311'an di gundeke ser bi 
bajarê Dîwandereyê de ji dayîk bû. 
Navbirî her di temenê 5 saliyê de li 
cem diya xwe dest bi xwandina 
Quranê kir, piştre xwandina destpêkî 
ya "Serf û Nehw”ê li cem bavê xwe 
mela Mehmûdê Rebîî xwand. 

Navbirî di sala 1333'an de li ser îzna 



mamosta Seyîd Eladînê Husênî dest 
bi gotina waneyên mesebî kir û bo 
heyamê 12 salan di gundê Qişlaqa 
Sipî a Sinê de karê pêşnimêjiyê kir 
Mela mihemedê Rebîî li sala 
1345'an li pêşbirkêyên cîhanî ên 
xwandina Quranê di Pakistanê de 
beşdarî kir û di nava Quranxwanên 
22 welatan de piştî mamosta 
Ebdulbasit di rêza duyemîn de cih 
girt. Wî di sala 1351'an de ji riya 
Radyoya Kirmanşahê ve dest bi 
gotina waneyên mesebî kir û li sala 
1357'ê bi awayekî fermî wek xetîb û 
pêşnimêjê mizgefta îmam Şafîî li 
Kirmaşanê de hate diyarîkirin. 

Mela Mihemedê Rebîî elaqedarê 
helbestan jî bû û helbest bi zimanên 
Farsî, Kurdî û Erebî dinivîsandin. 
Navbirî nêzî 30 berhemên bi nirx ên 
mesebî piştî xwe bi cih hêlan. 


Herweha navirî yek ji 
damezranvanên "weşanxaneya 
Selahedînê Eyûbî” û "kovara Sirwe” 
bû. 

Navbirî nasyariya xwe bi 
Ebdulbasit re bi vî awayî bas 
kiribû: "Nasyariya min bi 
Ebdulbasit re bi sebebê Kurdbûna 
min bû. Di sala 1962'an de ez ji 
bona beşdarîkirina di pêşbirkêyên 
navnetewî ên xwandina Quranê re 
hatibûm vexwandin. Min hertim 
kincên Kurdî lixwe dikirin, rojekê 
min ji xwe re meşqa xwandina 
Quranê dikir ku ji nişkêve kesekî 
gote min, "Silav! Xwedê qawetê bide 
te”, dema ku min serê xwe rakir min 
dît ku heyeta welatê Mîsrê jî hatin û 
ew deng jî dengê Ebdulbasit bû ku 
mandînebûnî li min kir. Ez gellekî 
kêfxweş bûm û me 50 şev û roj li wir 
de bi hevre derbas kir. Wan kincên 
min ên Kurdî gellek kêfa Ebdulbasit 
anîbû. Ebdulbasit pirsa Kurdbûna 
xwe ji min re bas kir û got" Bavê min 
di eslê xwe de xelkê bajarê Şeqlawa 
ya ser bi îraqê ye”. 

Çavkanî: rojnameya Kurdistan 
jimare 241 

Malpera: zaiton.blogfa.com 

Hunermend Narîn Kurdî: 


Hêvî dikim rojekê derfet çêbe ez bikarim bi 
hunermendên hezkirî ên xwe re bistirim 



Amadekar: Dara Natiq 

Çend rojan berî niha hunermenda 
bedev u dengxweşa bakûre 
kurdistanê, Narîna Kurdî li herêma 
Cejnîkan a ser bi bajarê Hewlêrê, 
mêvanê şoreşvanekî azadîxwaz û 
nevest yê gelê xwe bû. Wê bi stranên 
xwe ên evîndarî û dengê tembûra 
muzîksiyenê Kurd Nîhad, xemlek 
taybet dabûne vê mêvandariyê û bala 
berhevbûyan û xeyalên tev ji hesrete 
wan bo aliyê xwe rakêşabûn. 

Me jî li vê delîveya bihagiran mifah 
stand û di perawêza vê lihevxirbûnê 
de, çend pirs li ser jiyan, berhem û 
armancên hunermend Narîna Kurdî ji 
bo rojnameya Agirî rejê kirin. 

Li destpêkê de li ser jiyana xwe wiha 
axivî: Ez hunermend Narîn Kurdî, 
keça Serdar Bayer, sala 1995'a Zayînî 
li gundê Başkala, ser bi bajarê Wanê 
(Kurdistana Bakûr), li malbatek 
hunerdost de min çavê xwe ji dinê re 
vekir. 

Narîna Kurdî li ser evîn û elaqedariya 
xwe bi jyana hunerî re got ku: Her 
dema ku ez zarok bûm û min xwe 
famand, min guhdariya dengê 
Hunermend Şehrîbana Kurdî û Şivan 
perwer dikir. 

Hogirbûna min bi dengê wan 
hunermendên mezin re ez elaqedarî 
jiyana hunerî kirim. Min hertim di 
nava hevalên xwe de stran digotin û 
wan jî zaf keyf bi dengê min dihatin û 
herî zêde ez hay didam. Bi wî awayî 
hizr û xeyalên min bi jiyana hunerî re 
hate girêdan û min jî xwast di vê riyê 
de him xwast û hêviya mezin a xwe 
bicî bînim, him jî xizmet bi çand û 
hunera Kurdî bi armanc bigrim. 


Derheq pirsa me ku çiqasî ji aliyê 
malbat û kes û karên xwe ve ji bo 
domandina karê hunerî serbest û rê 
pê hatiye dayîn, eşkere kir ku: 
mixabin di civaka me de hin tîtal û 
kultûrên kevneşop û eşîretî hene ku 
derbek mezin ji pêşketina jinên Kurd 
daye. Di nava keçên Kurd de bi 
hezaran kes dixuyin ku xwediyê 
hunerek gelek mezin in di her warekî 
de, lê heyf kultûra me îzna xwe 
derxistinê bi wan nadin, lewma ew 
yeka bûye arîşeyek giran li hember 
kiçên Kurd. Destpêka jiyana min ya 
hunerî jî bi sedema wan arîşeyan, tejî 
bû ji asteng û girêpêçkan. Ji berku 
malbata min û nemaze kes û karên 
me îzna wî karî bi min re rewa 
nedidîtin û ew yeka bi şermek mezin 
dihesibandin. Lê bi piştgîrî û alîkariya 
bav û mamê xwe (Nîhad), min karî bi 
ser wan astengan de bazdim û jiyana 
hunerî xwe re bikim rêbaz ji bo 
pêşerojek geş. 

Li ser rola dê û bavan û rêgirbûna 
wan li ser hez û hêviyên zarokan, 
Narînê got bila ew rola xwe ya 
pozetîv li pêxem pêşketin û 
geşandina civakê de bigrin ber xwe û 
daxwaz ji tev dayk û baban kir ku bila 
tu car nebne rêgir li hember 
pêşveçûna zarokên xwe, nemaze 
keçan û herdem bi wan re harîkar bin 
daku keçên me jî weke keç û jinên 
welatên pêşkevtî bi serbestî bijîn û 
hêz û şiyanên xwe bidin eyan û em ji 
bibin xwediyê civakek saxlem, 
wekhev û serbest. 

Sexmeratî wan asteng û sunetên 
paremayî û sedemên piştgîriya ji 
hunermend Narînê, Nîhadê mamê wê 
got: Bi salan e ku jin û keçên Kurd bi 
awayên cur bi cur tên tepeserkirin û 


di bin navê parastina şeref û 
kerameta malbatê de hêz û şiyanên 
wan tên veşartin û ew yê bûne goriyê 
hin rewişt û tîtalên paremayî ên 
civakê. Lewma bo xebat li dijî wan 
sunetên kevn, herweha bona hêz û 
şiyan û cewherek hunerî a biqawet û 
dengek pirzelal û xweş li Narînê de 
dixuya û min pêşerojek rohn û 
serkevtî têde hîs dikir, min biryar da 
ku ez bi hemî awayekî piştgîriya 
Narînê bikem û jêre bibim hêzek bo 
pêşxistin û serkevtina jiyana wê ya 
hunerî. Min ji malbat û derdorê 
Narîne re got: êdî bese bindestiya 
kiçên Kurd, ez li tu kesî qebûl nakim 
ku bibe asteng li hember hunera 
Narînê û heya ez di jiyanê de bim dê 
hertim bi helbest û tembûra xwe 
bibme harîkarê sereke yê Narînê. 
Derheq bi berhemên xwe, Narînê got: 
Heya niha min CD' ek nû çêkirye ku 
11 stran li xwe de cih dane, di zaf ji 
pirogramên tv ên li Kurdistanê û 
Turkiyê de beşdar dibim. Herweha 
min du kilîp li Turkiyê û du jî li 
Kurdistanê çêkirne. 

Paşan hêvî xwast ku rojekê derfet 
çêbe û ew bikare bi hunermendên 
hezkirye xwe re anku Şivan Perwer, 
Şehrîbana Kurdî, Diyar Dersîmî, 
Hesen Şerîf re bistire û xeyal û 
hêviyên xwe yên zaroktiyê bicih bîne. 
Çêkirina kilîpek li ser jiyan û 
biserhata zarokên belengaz û 
mafxwarî yên Kurd, yek ji hesret û 
xeyalên hunermenda temen zarok bû. 
Narîn herwisan dibêje ku ew yê di 
pêşerojê de berhemên xwe bi awayek 
pirofeşnal û herî zêde di Kurdistana 
azad de çê bike û xizmetek berçav bi 
çand û hunera Kurdî bike. 


Narînê zêde kir ku ew bo xebata xwe 
ya hunerî hertim minetdarê babê 
xwe û mamê xwe yê muzîksiyen e, 
jiberku tenê wan piştgiriya hunera 
min kiriye û hêvî xwast ku ew bikare 
bi pêşxistin û serkevtina hunera xwe 
bersiva ked û piştgiriya wan bide. 
Derheq vê çendê ku wê çima 
Kurdistan bo kilîp û çêkirina stranên 
xwe hilbijartiye, Narînê got: Jiberku li 
vir zimanê Kurdî serbest e, azadî 
heye, mirov dikarê bi serbestî hunera 
xwe bimeşîne û mirov hevrîşê tu 
astengan nabe, jiber vê hinde min jî 
Kurdistan hibijart û niha jî ez yê 
mijûlî çêkirina berhemek nû me li vir. 
Narînê li ser hilbijartin û gotina herî 
zêde a stranên evîndarîgot: Jiberku 
civaka me bi dirêjahiya dîrokê êş û 
janek gelek mezin dîtiye û li vê 
navberê de jî bi taybet keç û jinan. 
Serpêhatî û rojên nexweş, zaf bi serê 
me de hatine, em bi salan e di jiyanek 
xembarî de dijîn, ji ber wan min hest 
bi mandîbûna civakê kir, loma ez 
dixwazim wan bo evîn û hezkirina bi 
jiyanê vexwînim û min got bila ez jî 
qasekê stranên evîndarî bibêjin û 
moralek evîngirtî ji hesreta pêşerojek 
geştir di nava civaka xwe de 
biafirînim. 

Narîn dibêje ku ew hez dike 
xwandina xwe bi zimanê şêrîn û 
xweşik yê Kurdî û di Kurdistana azad 
de bidomîne. 

Li ser hezkirina ji xwarinên kurdî jî, 
Narînê bi tamxweşî ve basa hin 
xwarinên kurdî yên fulkolorî kir ku bi 
bihîstina navê wan xwarinan, av 
deket ser devê mirov. Weke: Tirşik, 
Girara keşkan, Qurûtok, Danekut û 
qurtopyên sorkirî û... 

Narîn bi mirovên direwker û ew 
kesên ku jêre dibêjin tu hêla biçûkî û 
jiyê te neyê stran gotinê ye, zaf 
nerehet dibe. Lêxistina Tembûr û 
guhdarîkirina stranan bûye parek ji 
jiyana rojane ya Narînê. Ew ji wan 
kesan hez dike yên ku hertim vê han 
didin û jêre dibêjin tu bi wî temenê 
xwe yê zarok û bi vî dengê xwe yê 
xweş dê bibî hunermendek mezin û 
xizmetkarek hêja bo pêşxistina çand 
û hunera Kurdî. 

Di dawiya axavtina xwe de Narînê 
xebat û tekoşîna Agirî bilind nirxand 
û got Agirî' yê kariye rolek mezin di 
nasandina çand û hunera Kurdî û ji 
hev komkirina rewşenbîr, 
hunermend û siyasetvanên Kurd de 
bilîze, lewma hêviya serketin û 
berdewamiyê ji we re dixwazim. 




Çand U Huner 

Diyalektîk 


Berf û baran 
dibare 



Adar Jiyan 


Pêwendiya 
navbera 
raman û 
diyalektîkê 
pêwendiya 
navbera 
mentiq û 
- felsefeyê ye. 

Ango 

pêwendiya pêzewariyê 
(materyalîzmê] bi xwe ye. 

Rêbaz û azîneyên diyalektîkê, 
kirûyê bi pirhêlî hildide dest. Bi 
mentiqeke formel nêzîkî bûyeran 
nabe. Li sedemê dipirse. Di 
navbera sedem û encamê de 
têkiliyeke xurt datîne. Hemû 
daneyên zanistî bikar tîne. Alav û 
navgînên teknîkî dixebitîne. 
Diceribîne, belê xwe bi azîneyîn 
ceribandî re qet naewirîne. Xwe 
naspêre ceribandinên dubarekirî. 
Rê li ber xwe û pêşketinê nagire. 
Çirik û cihokên pêşiya xwe 
naxitimîne. Li rê û rêbazên nû 
digere. Alîkarî û hevkariyê 
dixwaze. Bi piştgirî, piştevanî û 
şêwirdarî tevdigere. Xwe li ser tu 
kesî û tu hêzê ferz nake. 

Xweza, bi qasî ku ji hêla 
çendaniya (kemiyeta] xwe ve tê 
zanîn û dahûrandin, divê ji hêla 
wesf û çawaniya (keyfiyeta) xwe 
ve jî bête zanîn û dahûrandin. Ji bo 
ku mirov bikaribe domaneke 
bingehîn a xwezayê fêm bike, divê 
mirov di navbera hemû dem û 
domanên borî de têkilî û 
pêwendiyekê deyne. Û her wiha li 
ser hevhîkariya (hevbandorkirina) 
navbera wan jidil raweste û 
têbigihîje. Ev diviyatiyeke mentiqî 
û her wiha azîneya ramana 
diyalektîk e jî. Ramanên şêweyî 
yên paşverû û derezanistî; ango 
ferasetên paşverû yên ku xwe 
dispêrên ramana mengîwer 
(îdealîst) gelek caran li ber vê 
mantalîteyê bêerk(bêfonksiyon) 
dimînin û têk diçin. Lewre, li gorî 
vê ramanê pirs qet nîn e, tenê 
bersiv heye. Heta pêşepirsî, 
jêpirsîn û pirsyarîkirina bersivê bi 
xwe, her gav bê bersiv dimîne. 

Belê ramana diyalektîk, beriya 
bersivê li ser pirsê radiweste û 


serê xwe diêşîne. Li bersiveke 
piştî, "ji bo çi”, "çima” û "çawa” 
digere. Û her gav li gorî 
derencamên zanistî bersivekê 
dibîne. 

Endezyarekî/e hawirparêz 
nikare kevirên peyarêyên nava 
bajêr baş rayêxe. An jî 
nexşekêşekî/e çak, her gav nikare 
avahiyeke baş ava bike. Bijîşkekî/e 
derûnnasiyê yê/ya ezmûndar, 
nikare nexweşekî dil by-pass 
(nişdariya nexweşiya dil) bike... 
Divê her kes di karê xwe de pispor 
be û karê xwe baş bike. Her wiha 
bi heman awayî mêjiyê mirov jî 
hin caran hin reng û dengan 
diparêze, fêm dike û dipejirîne 
belê hin deng û rengan jî di ser 
guhê xwe re diavêje. Heke ne wisa 
bûna dê mêjiyê her mirovî/ê bi 
heman awayî ji her hêlê ve mînanî 
hev û din bi kar bihata. Belê ne 
wisa ye. Her mirovek di hin hêlan 
de û serketî û bilebat û di hin 
hêlan de jî bêkêr û bêlebat e. 

Locke dibêje: "Afirînerê ku bi 
zor û heft belayan mirovên duling 
xuliqandiye Yezdanê Dilovan e. 
Belê bi qasî ku hiş û aqilê wan 
bispêre Arîstoteles dilhişk û 
stembar e. Mirov dikare gotina 
Locke bi vegotineke din an jî bi vî 
awayî şîrove bike: "Afirînerê 
mirovên duling Xwedayê dilovan 
e. Belê gelo çima hiş û aqilê wan 
xistiye destê feylesof û 
ramanwerên mîna Arîsto, Eflatûn, 
Sokrates, Hegel, Engels, Karl 
Marks, Nietzsche û hwd... 

Li gorî nêrîna Locke; hewcetiya 
mirov, beriya mantiqê, bi 
têgihîştina hut (meleke) û hizirîna 
hevgirtî an jî nehevgirtî, heye. 

Taybetmendiyeke hizirîna 
mirov a ku meriv li pey xwe 
dikişkişîne heye. Belê çi ji hêla rol 
û rista xwe û çi jî ji hêla wate û 
vatiniya xwe ve dibe, hizr û fikra 
mirov her gav dewsa ramanê 
wî/wê nagire û peywira ramanê 
nade ser xwe. Ango, her mirov 
dikare bihizire, belê her mirov her 
gav nikare bibe xwediyê fikr û 
ramaneke rikindar û manîdar. 
Lewre raman, afirîneya zanyar û 


ramanwer a ku tevê mirovahiyê 
dem bi dem hewceyî xwe dike û li 
xwe diheyirîne ye. 

Raman, di xêzana zimanên 
Îndo-Germen (Hînd-Ewrûpî) de 
hemwateya bêjeya “idêe”ya Fransî, 
“idea "yaAlmanî û "idee”ya 
Ingilîzî ye. Idea (îde) ji têgîna 
" weid” ku tê wateya "diyarkirina 
tiştê ku tê dxtin ”an jî “tê zanîn” 
hatiye dariştin. Raman, di domana 
kartêkeriya(Iebata) hilberiya 
mirov a civakî de pêk tê û dirûv 
digire. Her çendî ku amûr û 
amrazên teknolojiyê pêşve biçin û 
heyînên mîna lewiran, ji mirovan 
bêtir bêne hezkirin û hêvotin jî, ne 
pêkan e ku tu ji wan jî bikaribin 
bibin xwediyê behreya ramîn û 
ponijînê. Yanê raman, diyariyeke 
taybet û xwezayî (an jî xwedayî) 
ye ku tenê ji bo mirov û 
mirovahiyê hatiye bexişandin. Ji 
bo wê, divê her mirov bi hizirîn û 
afirîneriya xwe bibe şayan û 
şayesteyî vê xelata mezin. 

Dîroka zanîn û zanyariyê, 
miqîm bi rastandina rasteqîn û 
zanebûnê re eleqedar bûye. Belê 
tu carî rastiniya rasteqîne 
(heqîqeteke) misoger û mayînde 
neparastiye. Bi qasî hebûna tiştên 
ku têne/hatine zanîn, hebûna 
tiştên ku nayên / nehatine zanîn jî 
pejirandiye. îcar heke mirov 
bixwaze derbarê nasîn û zanîna 
mirov û civakê de xwedî agahî be, 
divê beriya her tiştî, derbarê rastî 
û rasteqîniya xwezayê de hinekî 
xwedî agahî be. Nasîn û danasîna 
cîhanê û her wiha girêdayî wê, 
têgihîştina xwezayê jî dîsa bi 
navgîniya zanyariyên hemdem û 
geşedaniyên civakî bidest dikeve. 
Naskirin û danenaskirina 
xwezayê, di nêrîn û dîtînên zanistî 
re derbas dibe. 

Azîne û rêbazên zanistî, mirov 
hin bi hin ber bi rasteqîniya jiyan, 
cîhan û xwezaya wî/wê ve vedike. 
Arastebûna mirov a ber bi 
rasteqiniyê, her gav rê li ber nîqaş 
û lêkdanên diyalektîk yên hizrî û 
ramanî vedike. Ew jî dibe rikn û 
ripinê feraset û nêzîkayîtêdanên 
felsefî û hişmendî. 



Dibare pir dibare berf û baran dibare 

Zivistane zahf sare gundê me de sed 
male 

Neyar hatin ziyane derdorê me çiyan e 

De rabin pê nawestin, dijrabûna me 
raste 


Xasa me Xezala me deşta Muş’ê mala 
me 

Germ be jî sar be jî her qucên welat canê 
me 

Payîz be jî Zivistan be pêşeroja me 
Havîn’e 

Gula me kulîlka me Wan, Tatwan warê 
me 


Mije moran, dûman’e dîsa roj me bager 
e 

Berxwedan û hewldan, rizgarî mera çare 

Stêr ketin asîmanan gulac ji nû vedan 

Haydê werin zû werin dem jî mera 
bihare 


Neyar hatin pir harin Erep, Ecem, 
Deccal’in 

Bawer nekin leşkeran gelê Kurd’an 
hişyar kin 

Azadî, rizgarî, hewldan, wekhevî pir 
xweşe 

Gelên cîhanê birane şoreşger jî 
dozvanin 


Dibare berf dibare ser gundan û malan e 
Ne xewne ne xeyale axa me Kurdistan’e 
Sedsale hezar hezar welatê me evdere 
Çanda me biparêzin zimanê me şêrîne 


Carna xem carna keser carna jî me 
dîlane 

Gul vedan li renga reng jiyan bo me 
şoreş’e 

Berf û baran dibare heval jî ser çiyan e 
Dikin şerê azadiyê bo kurd û kurdistane 


Mehmet Çobanoglu 
29.11.2010 
Yildirim 

Xelkê bajarê Seqizê navê Usame ji zarokên xwe dikin 



Li gorî nûçegihaniya Sablaxê, midehek e ku hin 
navên nenas ku berê di bajarê Seqizê de nebûn, 
rû li zêdebûnê kirine û heya diçe giştgîrtir dibin. 


Di van salên dawî de komek berbiçav ji Selefî û 
Wehabiyên devera bajarê Seqizê, navê Usame ji 
xortên xwe hildibjêrin û vê yekê jî weke hebandin û 
xweştivîtî û peyman nûkirina Serokê saziya Elqaîdê 
"Usame Bin Ladên” vedigerînin. 

Li gor nûçeyê malpera nûçegihaniya Seqizê, ev 
diyardeye di halek de ye ku heya çend salan berî niha 
navê "Usame” li devera Seqizê ji tiliyên destan pêtir 
nebûn, lê niha hilbijartina vî navî li bajarê Seqizê bi 
taybetî li gundan de rû ji zêdebûnê kiriye. 

Hêjayî gotinê ye ku li gor nûçeyan niha Selefî bi 
şevane dikutine ser malên xelkê û gefên kuştinê ji 
wan dixwen û niha bizava girûpên Selefî li 
Kurdistanê zêde bûy. 



Peyama hevaltiyê bi şêwaza 
Komara Îslamî! "Muselsela 
Tunder" diyariya rejîmê bi Seid 
Herîrî 

Pastar Wehîdî, Wezîrê şer û şêtatiya Komara 
Îslamî, çekek "Muselsel a Tunder" weke 
destkevta berevaniya xwecihî"bomî” pêşkêşî 
Serokwezîrê Lubnanê, Seid Herîrî kir. 

Ji Muselsela han bi kalîbra 7,62 bo armanca şer û 
pevçûnên hundurî bajarî de mifah tê standin. 
Herweha Serokwezîrê Lubnanê, tênûsa bîranînên 
pêşangeha Senetên Berevaniyê ên Komara Îslamî 
weke resma bîranînê, wajo kir. 



FIFA'yê xwe yekalî kir: Rûsiye 2018' an û Qeter jî dê li 2022' an de mêvadariya mondiyalê bikin 



Yekêtiya navnetewî a futbolê li bajarê 
"Ziyorîx” a Siwîsê, navê wan welatên ku dê 
di salên 2018' û 2022' an de mêvandariya 
Kopa Cîhanî a futbolê bikin, eşkire kir. 
Hemû ew welatên ku daxwaza 
mêvandariya Kopa Cîhanî a futbolê 
kiribûn, di demê 2 rojan de hatin 
nirxandin, serencam Yekêtiya Navnetewî a 
futbolê "Fifa” bi awayê dengdana nihênî du 
welat hilbijartin ku mêvandariya Kopa 
Cîhanî a futbolê di salên 2018' an û 
2022'an bikin. 

Welatê Rûsiye bo yekimîn car di dîrokê de 
dê mêvandariya mezintirîn bûyera werzişî 
bike. Di wê navberê de jî rikeberî di nava 


Birîtanya, Spanya, Purtuxal, Biljîk û Siwêsê de çêbû, 
lê seba bihêziya dosiyayê û amadekariyên ku 
hatibûn kirin, di encam de "fîfa” yê mêvandariya 
Rûsiye pesend kir. 

Ji aliyek din ve yekimîn Kopa Cîhanî a Futbolê li 
welatek Rojhilata Navîn de bûye nisîbê Qeterê ku bi 
daxwaznameya xwe a bihêz karî bala karbidestên 
"Fîfa” yê bo aliyê xwe rabikşîne û bi pirraniya 
dengan bidê pesendkirin ku welatek biçûk 
mêvandariya bûyerek mezin a werzişî di sala 2022' 
an de bike. 

Rikeberê Qeterê di vê hilbijartinê de, tenê Amerîka 
bû ku daxwaznameyek bihêz pêşkêşî "Fîfa” yê 
kiribû. Lê Amerîkayê berê di sala 1994'an de ew 
mêvandarî kiribû. 


Rojnameyeke Almanî: sêReyaktorên 

Li go 
de, e^ 


navikî li Sûriyê hene 

Navenda Çavdêriya Hêza Navikî ya Navneteweyî 
IAEA dixwaze li 3 cihên gumanbar li Sûriye lêgerînê 
bike. 

Rojnameya Almanî, Sued Deutsche Zeitung, di 
hejmara xwe ya çend rojan berî niha de hin 
agahiyên girêdayî programên navikî yên nepenî li 
Sûriye, belav kirin. Li gor rojnameyê, Sûriye li sê 
navçeyan programeke navokî saz dike: rojhilatê 
Şamê, nêzîkî bajarê Misyaf û li Hema. 

Rojnameyê ev agahî li ser bingeha raporta 
peymangeha zanistî û ewlekariyê li Waşinton û bi 
hevkariya wan belav kirine û yek ji wan reyaktoran 
bi kêmanî enerjiyê pêş dixe. 


r raporteke CIA di nîsana 2008an 
, ev reyaktor weke embar ji heyberên 
taybet re dihate bikaranîn. Û nehatiye 
zanîn heke bermayên reyaktora ku 
Israîlê ew bombe kiribû di yek ji wan sê 
cihan de ne. 

Dezgeha Çavdêriya hêza navokî guman 
dike ku ev hersê reyaktorên li Sûriye, 
peywendiya wan bi reyaktora Elkubur, 
ya ji hêla Israil ve hatî bombe kirin ve, 
re heye. 

Sûriye nahêle ku çavdêr lêgerînê bikin 
û bi taybet li navçeya Elkubur. 

"Facebook" çavkaniya yek ji çar a telaqê 

Li gor ajansa "Asyoşîtid Pres”ê lêkolînên nû derxistine ku yek ji çar a bûyerên 
jihevveqetiyan "telaq” a jin û mêran ji ber bikaranîna "Facebook” ê ye. 
Akadîmyaya parêzerên Amerîkayê ragihand, %25 a bûyerên telaqê seba 
bikaranîna "Facebook” ê ye. Herweha pişî "Facebook” ê, May spîs, bi rêjeya %15 
û Tuwîtir jî %5 di xurtbûna vê diyardeyê de bitesîr bûne. 

Li gor raporekê, %80 a parêzerên wê Akadîmiyê di vê bawerê de ne ku 
zêdebûna bikaranîna malperên civakî, peywendî bi zêdebûna cudabûna jin û 
mêran "telaq” ê ve heye. 


Bû dadvan, tiliya xwe li ser danî! 


Xortekî Siûdî, di navbera du tîmên revendeke Asyewî de dadvaniya lîskeke 
goga pê kir. 

Di lîstikê de gelek qerebalixî hebû, di dan û standina gogê de, dadvan pinaltîk li 
ser tîmek ji wan tîman girt. Yekser êrîş birin ser yê dadvan û li wî xistin, di 
encam de bi kêrê tiliya wî jêkirin. 


















